cyanic-selkie/wikianc huggingface dataset:
জাপানী ড্ৰেগন
জাপানী ড্ৰেগন(Japanese Dragon) হৈছে জাপানী পৌৰাণিক কাহিনী আৰু লোককথাৰ বৈচিত্ৰ্যময় কিংবদন্তি জীৱ। জাপানী ড্ৰেগনৰ জনশ্ৰুতিসমূহে থলুৱা কিংবদন্তিক চীন, কোৰিয়া আৰু ভাৰত উপমহাদেশৰ ড্ৰেগন-সম্বন্ধীয় ড্ৰেগনৰ কাহিনীৰ সৈতে একত্ৰিত কৰে। ড্ৰেগনৰ শৈলী আৰু ৰূপ চীনা ড্ৰেগনৰ দ্বাৰা বহু পৰিমাণে প্ৰভাৱিত হৈছিল৷ বিশেষকৈ তিনি নখযুক্ত দীঘল ড্ৰেগন যিবোৰ প্ৰাচীন কালত চীনৰ পৰা জাপানত আৰ্ৱিভাৱ হৈছিল। অন্যান্য পূব এছিয়াৰ ড্ৰেগনৰ দৰেই বেছিভাগ জাপানী ড্ৰেগন বৰষুণ আৰু জলভাগৰ সৈতে জড়িত জলদেৱতা আৰু সাধাৰণতে নখযুক্ত ভৰি থকা ডাঙৰ, ডেউকাবিহীন, সাপৰ দৰে জীৱ হিচাপে চিত্ৰিত কৰা হয়।
থলুৱা জাপানী ড্ৰেগন
১. য়ামাতা নো অ'ৰ'চি: "৮ শাখাযুক্ত বিশাল সাপ" আছিল বতাহ আৰু সাগৰৰ দেৱতা চুছানুৱে হত্যা কৰা ৮ মূৰ আৰু ৮ ঠেংযুক্ত ড্ৰেগন, যিয়ে ইয়াৰ এটা ঠেঙত কুছানাগি-নো-চুৰুজি (জাপানৰ ইম্পেৰিয়েল ৰেগালিয়াৰ কিংবদন্তি তৰোৱাল) আৱিষ্কাৰ কৰিছিল৷
২. ৱাটাটছুমি: "সাগৰীয় দেৱতা" বা ৰ্যুজিন বা "ড্ৰেগন দেৱতা" আছিল সাগৰ আৰু মহাসাগৰৰ শাসক আৰু তেওঁক মানৱ ৰূপলৈ পৰিৱৰ্তিত হ'ব পৰা ড্ৰেগন হিচাপে বৰ্ণনা কৰা হৈছিল। তেওঁ সাগৰৰ তলৰ ৰিয়ুগু-জ'ৰ "ড্ৰেগন প্ৰাসাদৰ দুৰ্গ"ত বাস কৰিছিল, য'ত তেওঁ যাদুকৰী জোৱাৰৰ মণিবোৰ ৰাখিছিল।
৩.টয়োটামা-হিমে: "লুমিনাছ পাৰ্ল প্ৰিন্সেছ" আছিল ৰ্যুজিনৰ কন্যা। কথিতভাৱে জাপানৰ কিংবদন্তি প্ৰথম সম্ৰাট সম্ৰাট জিম্মুৰ পূৰ্বপুৰুষ আছিল।
৪. ৱানি: একধৰণৰ সাগৰীয় দানৱ যাক "শ্বাৰ্ক" আৰু "কুমিৰ" দুয়োটা বুলি জনা হয়। কুমা-ৱানী "ভালুক (অৰ্থাৎ, বিশাল বা শক্তিশালী) হাঁহ/কুমিৰ"ৰ বিষয়ে দুটা প্ৰাচীন কিংবদন্তিত উল্লেখ আছে। এজনে কয় যে সাগৰীয় দেৱতা কোটোছিৰো-নুছি-নো-কামি "৮ ফাথম কুমা-ৱানী"লৈ ৰূপান্তৰিত হৈছিল আৰু টয়োটামা-হিমেৰ পিতৃ হৈছিল৷ আনজনে কয় যে এজন কুমা-ৱানীয়ে সম্ৰাট চুই আৰু তেওঁৰ সম্ৰাজ্ঞী জিংগুৰ জাহাজ চলাইছিল।
৪. মিজুচি আছিল নদীৰ ড্ৰেগন আৰু জলদেৱতা। সম্ৰাট নিণ্টকুৱে তেওঁৰ নদী অভিযান্ত্ৰিক প্ৰকল্পৰ বাবে ক্ষুব্ধ হৈ মিজুচিলৈ মানৱ বলিদান আগবঢ়াই দিয়াৰ কথা নিহংগীয়ে কিংবদন্তি হিচাপে অন্তৰ্ভুক্ত কৰিছে।
তথ্যসূত্ৰ
শ্ৰেণী:লোককথা
খতমে নবুওৱত
শ্ৰেণী:ইছলাম ধৰ্ম খতমে নবুওৱত (নবুয়ত) হ'ল ইছলামী শ্বৰীয়তৰ এটা গুৰুত্বপূৰ্ণ বিষয়। ইছলামী পৰিভাষাত মুহাম্মাদ(ছাঃ) হ'ল সৰ্বশেষ নবী আৰু ৰাছুল, এই বিশ্বাসকেই খতমে নবুওৱত বোলা হয়।
ধাৰণা
খতমে নবুওৱত(আৰবী:‎ﺧَﺗَﻢَ ﻨَّﺒِﻭَ‏‎) শব্দটো আৰবী শব্দ ‎ﺧَﺗَﻢَ‏ ‎(শেষ, সমাপ্তি) আৰু ‎ﻨَّﺒِﻭَ‏‎ (নবুওৱত, পয়গম্বৰী, নবীত্ব) ইয়াৰ সমন্বয়ৰে গঠিত। বাস্তৱিকতে খতমে নবুওৱতৰ অৰ্থ নবীসকলৰ সমাপ্তি। ইছলামী শ্বৰীয়ত অনুযায়ী মুহাম্মাদ (ছাঃ) শেষ নবী ইয়াক বিশ্বাস কৰা। অৰ্থাৎ মুহাম্মাদ(ছাঃ) হ'ল শেষ নবী ইয়াক মানি লোৱা। কিয়নো ইছলামৰ মূলবাণী হ'লঃ
আঁচল ঠাকুৰ
আঁচল ঠাকুৰ (Aanchal Thakur, জন্ম: ২৮ আগষ্ট ১৯৯৬) এগৰাকী ভাৰতীয় মহিলা আলপাইন স্কিয়াৰ। তেওঁ বিভিন্ন আন্তঃৰাষ্ট্ৰীয় স্কিকিং প্ৰতিযোগিতাত ভাৰতক প্ৰতিনিধিত্ব কৰিছে। আন্তঃৰাষ্ট্ৰীয় স্কিয়িং প্ৰতিযোগিতাত পদক অৰ্জন কৰা তেওঁ হৈছে প্ৰথম ভাৰতীয় স্কিয়াৰ।
প্ৰাৰম্ভিক জীৱন
আঁচল ঠাকুৰৰ জন্ম হয় ভাৰতৰ হিমাচল প্ৰদেশ ৰাজ্যৰ মনালীৰ বুৰুৱা নামৰ এখন সৰু গাঁৱত। তেওঁ প্ৰথমে তেওঁৰ দেউতাকৰ পৰা স্কিকিং শিকিছিল। পাছলৈ তেওঁ এগৰাকী প্ৰাক্তন অলিম্পিয়ান হীৰা লালৰ অধীনত প্ৰশিক্ষণ লয়।
কেৰিয়াৰ
ইন্সব্ৰুকত অনুষ্ঠিত হোৱা ২০১২ চনৰ শীতকালীন যুৱ অলিম্পিকত আঁচল ঠাকুৰে ভাৰতক প্ৰতিনিধিত্ব কৰে। ২০১২ চনৰ শীতকালীন যুৱ অলিম্পিকত তেওঁ আলপাইন স্কিয়িং - ছোৱালীৰ স্লাল'ম আৰু ছোৱালীৰ জায়েণ্ট স্লাল'ম ইভেণ্টত অংশগ্ৰহণ কৰিছিল।
২০১৭ এছিয়ান শীতকালীন ক্ৰীড়াৰ বাবে আঁচল ঠাকুৰক ২০১৭ চনৰ ফেব্ৰুৱাৰীত ভাৰতীয় দলত স্থান দিয়া হৈছিল। ২০১৮ চনত তেওঁ তুৰস্কত অনুষ্ঠিত হোৱা আৰু আন্তঃৰাষ্ট্ৰীয় স্কি ফেডাৰেচনৰ দ্বাৰা আয়োজিত ২০১৮ আলপাইন এজডাৰ ৩২০০ কাপত তেওঁ ব্ৰঞ্জৰ পদক জয় কৰে।  ফলস্বৰূপে তেওঁ আন্তঃৰাষ্ট্ৰীয় স্কিয়িং ইভেণ্টত পদক অৰ্জন কৰা প্ৰথম ভাৰতীয় স্কিয়াৰ ৰূপে পৰিগণিত হয়।
তথ্য সংগ্ৰহ
শ্ৰেণী:ভাৰতৰ ব্যক্তি শ্ৰেণী:ভাৰতৰ স্কিয়াৰ
কইনা ক্ৰয়
ইতিহাস
উত্তৰ আমেৰিকাত কইনা ক্ৰয়ৰ প্ৰথম নথিভুক্ত উদাহৰণবোৰৰ ভিতৰত ১৬১৯ চনত ভাৰ্জিনিয়াৰ জেমচটাউন সংঘটিত হোৱা এক ঘটনাৰ বিষয়ে পোৱা যায়। জেমচটাউনত আদিতে বসতি স্থাপন কৰা লোকসকল আছিল কেৱল ইউৰোপীয় পুৰুষ। ইতিহাসবিদ আলফ জে. মেপ জুনিয়ৰৰ মত অনুসৰি এয়া “… এখন মহাদেশক বশ কৰাৰ বিকট আৰু ভয়ংকৰ কাৰ্যত নাৰীৰ কোনো স্থান নাছিল…।” দুৰ্ভিক্ষ, ৰোগ আৰু বিভেদৰ কাহিনীৰ পৰা ইউৰোপীয় মহিলাসকলে আশংকা কৰিছিল যে ইংলেণ্ড এৰি উপনিবেশলৈ যোৱাটো যথেষ্ট বিপদসংকুল হ'ব। পত্নী বিচাৰি নাপালে, বহুতো পুৰুষে কলনীটো ত্যাগ কৰাটোকে শ্ৰেয় বুলি গণ্য কৰিছিল। এনে দলত্যাগ হ্ৰাস কৰিবলৈ কলনীৰ নেতাসকলে ইউৰোপলৈ বাৰ্তা প্ৰেৰণ কৰি মহিলাসকলক কলনীলৈ প্ৰব্ৰজন কৰিবলৈ অনুৰোধ কৰে। সম্ভাৱ্য কইনাসকলক জেমচটাউনলৈ আহিবলৈ প্ৰেৰণা দিয়াটো কঠিন বুলি প্ৰমাণিত হয়। অৱশ্যে, সপ্তদশ শতিকাৰ বিবাহৰ বাধাবোৰ কলনীৰ পুৰুষসকলৰ বাবে লাভজনক বুলি বিবেচিত হয়। একোটা ঘৰ লাভ কৰা আৰু ইউৰোপত আবাসিক ঘৰ নিৰ্মাণ কৰাটো ব্যয়বহুল আছিল। যদি মুখত সোণৰ চামুচ লৈ জন্ম নহয় তেন্তে বেছিভাগ লোকেই সন্তান জন্ম দিবলৈ সক্ষম হোৱাৰ আগতে পৰ্যাপ্ত পৰিমাণে সঞ্চয় কৰিব লাগিছিল। শ্ৰমিক শ্ৰেণীৰ বেছিভাগ ইংৰাজ মহিলাই বিবাহৰ বাবে প্ৰয়োজনীয় পুঁজি আহৰণ কৰিবলৈ ঘৰুৱা সেৱাৰ দিশে উলটি আহিছিল আৰু বৈবাহিক প্ৰব্ৰজনে সামান্য দৰমহাৰ বাবে "নিম্নশ্ৰেণীৰ" কাম কৰাৰ বিপৰীতে এক আকৰ্ষণীয় বিকল্প আগবঢ়াইছিল। ভাৰ্জিনিয়া কোম্পানীয়ে কলনীৰ বাবে ইংলেণ্ড এৰি যোৱা মহিলাসকলক অতিৰিক্ত সা-সুবিধা যেনে লিনেন, কাপোৰ, ভূমি আৰু তেওঁলোকৰ পচন্দৰ স্বামীৰ প্ৰস্তাৱ দিছিল। এজন স্বামী বাছনি কৰাৰ পিছত স্বামীগৰাকীয়ে ভাৰ্জিনিয়া কোম্পানীক তেওঁলোকৰ কইনাক কলনীলৈ লৈ যোৱাৰ বাবদ পৰিশোধ কৰিবলৈ ১৫০ পাউণ্ড (৭০ কিলোগ্ৰাম) উন্নত মানৰ ধঁ‌পাত (যি আজিৰ সময়ত প্ৰায় ৫০০০ আমেৰিকান ডলাৰৰ সমান) পৰিশোধ কৰিব লাগিছিল। এনেদৰে জেমচটাউনৰ কইনাসকলে নিজকে "ধঁ‌পাত কইনা" বুলি অভিহিত কৰিছিল।
মেইলযোগে কইনা ক্ৰয়
আধুনিক সময়ৰ কইনা ক্ৰয়ৰ সাধাৰণ প্ৰকাৰবোৰৰ ভিতৰত এটা হৈছে মেইল-অৰ্ডাৰ যোগে কইনা ক্ৰয়। প্ৰায় ৯০টা সংস্থাই মেইল অৰ্ডাৰ যোগে কইনাবিক্ৰী আৰু ক্ৰয় লেন-দেন কৰে। এই সংস্থাবোৰৰ নিজা কিছুমান ৱেবছাইট আছে য'ত স্বামী বিচৰা ২৫,০০০ মহিলাৰ ঠিকনা, ছবি, নাম আৰু জীৱনী তালিকাভুক্ত কৰা হয়। ইয়াত আমেৰিকান স্বামীৰ চাহিদা আটাইতকৈ বেছি। যদিও সমগ্ৰ বিশ্বৰ পৰা এই ছাইটবোৰত মহিলা তালিকাভুক্ত আছে, ইয়াৰে বেছিভাগ মেইল-অৰ্ডাৰ কইনা ৰাছিয়া আৰু ফিলিপাইনছৰ পৰা আহে। এই সংস্থাবোৰৰ মতে, মেইল-অৰ্ডাৰ কইনা হ'বলৈ বাছনি কৰা ১০% মহিলা সফল হয় আৰু তেওঁলোকৰ সেৱাৰ জৰিয়তে এজন প্ৰকৃত স্বামী বিচাৰি পায়। সংস্থাবোৰে লগতে কয় যে বছৰত প্ৰায় ১০,০০০ মেইল-অৰ্ডাৰ বিবাহ সম্পন্ন হয়, ইয়াৰে প্ৰায় ৪,০০০ বিবাহ আমেৰিকা যুক্তৰাষ্ট্ৰৰ পুৰুষৰ সৈতে জড়িত।
ভাৰতত কইনা ক্ৰয়
কইনা ক্ৰয় ভাৰতৰ বহুতো অঞ্চলত প্ৰচলিত এটা পুৰণি প্ৰথা। ভাৰতৰ বিভিন্ন ৰাজ্য যেনে হাৰিয়ানা, ঝাড়খণ্ড, আৰু পঞ্জাবত সচৰাচৰ কইনা ক্ৰয় প্ৰথাৰ প্ৰচলন দেখা যায়। চিএনএন-আইবিএনৰ মতে, ভাৰতৰ কিছুমান অঞ্চলত মহিলাসকলক "সন্মতি অবিহনে ক্ৰয়, বিক্ৰী, সৰবৰাহ, ধৰ্ষণ আৰু বিবাহ কৰা হয়। " কইনা ক্ৰয়ৰ বাবে সাধাৰণতে বিহাৰ, অসম আৰু পশ্চিমবংগৰ পৰা নাৰী সৰবৰাহ কৰা হয়। বিক্ৰেতাৰ পৰা ক্ৰয় কৰা কইনাগৰাকীৰ বাবদ, ৪,০০০ ৰ পৰা ৩০,০০০ টকা ভাৰতীয় মুদ্ৰাৰ ব্যয় হ'ব পাৰে, যি নেকি ৮৮ ৰ পৰা ৬৬০ আমেৰিকান ডলাৰৰ সমান। কইনাৰ পিতৃ-মাতৃক সাধাৰণতে গড়ে ৫০০ ৰ পৰা ১০০০ ভাৰতীয় মুদ্ৰা পৰিশোধ কৰা হয়। কইনা ক্ৰয় কৰাৰ প্ৰয়োজনীয়তা মহিলা-পুৰুষৰ অনুপাত হ্ৰাস হোৱাৰ ফলত উদ্ভৱ হয়। কন্যাৰ পৰিৱৰ্তে পুত্ৰ সন্তান জন্ম দিয়াত অগ্ৰাধিকাৰ, আৰু কন্যা ভ্ৰূণ হত্যাৰ ফলত এনে সমস্যাৰ উদ্ভৱ হৈছিল। বিবিচি নিউজৰ মতে, ২০০৬ চনত হাৰিয়ানাত প্ৰতি ১,০০০ পুৰুষৰ বাবে প্ৰায় ৮৬১ গৰাকী মহিলা আছিল; আৰু সামগ্ৰিকভাৱে ভাৰতত ৰাষ্ট্ৰীয় অনুপাত আছিল প্ৰতি ১,০০০ পুৰুষৰ বাবে ৯২৭ গৰাকী মহিলা। এই মহিলাসকলক কেৱল কইনা বা পত্নী হিচাপেই ক্ৰয় কৰা নহয়, খেতি বা ঘৰ কামৰ সহায়ক হিচাপেও ক্ৰয় কৰা হয়। বেছিভাগ মহিলাই "যৌন-দাসী" বা বলপূৰ্বক শ্ৰমিক হিচাপে ব্যৱহাৰৰ বাবে ক্ৰয় কৰা হয় যাক পিছত খৰচ পৰিশোধৰ বাবে পুনৰ মানৱ সৰবৰাহকাৰীৰ ওচৰত বিক্ৰী কৰা হয়
পঞ্জাবী লেখক কিৰপাল কাজাকৰ মতে, ৰাজপুতসকলৰ আগমনৰ পিছত ঝাড়খণ্ডত কইনা বিক্ৰী প্ৰথা আৰম্ভ হৈছিল। জনজাতিটোৱে মহিলাসকলক প্ৰথমে অলংকাৰেৰে বিক্ৰীৰ বাবে সজায়। ভাৰতত সেউজ বিপ্লৱ, "সাক্ষৰতাৰ প্ৰসাৰ", আৰু ১৯১১ চনৰ পৰা পুৰুষ-মহিলাৰ অনুপাত উন্নত হোৱাৰ পিছত কইনা হিচাপে মহিলাৰ বিক্ৰী প্ৰথাৰ প্ৰচলন হ্ৰাস পাইছিল। অৱশ্যে, অনুপাতটো হ্ৰাস হয় ২০০১ চনৰ পৰা। কইনা ক্ৰয়ৰ প্ৰথা সমাজৰ দৰিদ্ৰ শ্ৰেণী যেনেঃ কৃষক, অনুসূচীত জাতি আৰু জনজাতি সমূহৰ মাজত সীমাবদ্ধ হৈ পৰিছিল। দৰিদ্ৰতাপীড়িত পৰিয়ালবোৰত, কেৱল এজন পুত্ৰই দৰিদ্ৰতাৰ বাবে আৰু "ভূমিযুক্ত সম্পত্তিৰ বিভাজন পৰিহাৰ" কৰাৰ বাবে বিবাহ পাশত আৱদ্ধ হয়।
সাহিত্য
যি সমূহ সাহিত্যত মহিলাসকলক বিবাহযোগ্য কন্যা হিচাপে বিক্ৰি কৰাৰ কাহিনি বৰ্ণিত হৈছে সেই সমূহৰ ভিতৰত- আৰবি লেখক মিৰ দাদৰ 'নিয়ামি', পঞ্জাবী ভাষাৰ 'মুল দি তিবীন', 'কুদেচান', পঞ্জাবী ঔপন্যাসিক দলিপ কৌৰ তিৱানা লিখিত 'এহ্ হামাৰা জীৱনা', আৰু নাট্যকাৰ আজমিৰ আউলাখ লিখিত নাটক 'ইক হোৰ ৰামায়ণ' আদিৰ নাম জনা যায়।
তথ্যসূত্ৰ
শ্ৰেণী:অপৰাধ শ্ৰেণী:বলপূৰ্বক বিবাহ
মিহিৰ দাস
মিহিৰ দাস (ମିହିର ଦାସ, ১৭ ফেব্ৰুৱাৰী ১৯৫৯ – ১১ জানুৱাৰী ২০২২) এজন উল্লেখযোগ্য অভিনেতা ওড়িয়া চলচ্চিত্ৰ জগতত দীৰ্ঘদিন ধৰি অভিনয় কৰি থকা। মূল চৰিত্ৰ বা নায়কৰ পৰা আৰম্ভ কৰি হাস্য অভিনেতা, খলনায়ক আদি বিভিন্ন চৰিত্ৰত তেখেতে অভিনয় কৰিছে। ওড়িয়াৰ বাহিৰেও তেখেতে বাংলা চলচ্চিত্ৰতো অভিনয় কৰিছে। তেখেতৰ পত্নী সঙ্গীতা দাস (মৃত্যু ২০১০) এগৰাকী কণ্ঠশিল্পী তথা অভিনেত্ৰী আছিল। পুত্ৰ অম্লান দাসো এজন অভিনেতা।
মৃত্যু
২০২১ চনৰ ডিচেম্বৰ মাহত দাসক কটকত বৃক্কৰ সমস্যাৰ বাবে ডায়েলাইচিছ কৰি থকা অৱস্থাত হৃদৰোগত আক্ৰান্ত হোৱাৰ বাবে চিকিৎসালয়ত ভৰ্তি কৰোৱা হৈছিল। ২০২২ চনৰ ১১ জানুৱাৰীত ৬২ বছৰ বয়সত কটকৰ চিকিৎসালয়ত চিকিৎসাধীন অৱস্থাত তেওঁৰ মৃত্যু হয়।
বাহ্যিক সংযোগ
শ্ৰেণী:ভাৰতৰ ব্যক্তি শ্ৰেণী:ভাৰতীয় অভিনেতা শ্ৰেণী:মৃত ব্যক্তি শ্ৰেণী:উৰিষ্যাৰ ব্যক্তি
মিহিৰ কান্তি চৌধুৰী
তথ্য উৎস
শ্ৰেণী:অসমৰ বিজ্ঞানী শ্ৰেণী:জীৱিত ব্যক্তি শ্ৰেণী:ৰসায়নবিদ শ্ৰেণী:শান্তি স্বৰূপ ভাটনাগৰ বঁটা বিজয়ী
মেনকা গান্ধী
মানেকা সঞ্জয় গান্ধী (Maneka Sanjay Gandhi) (মেনাকা বুলিও উচ্চাৰিত; বিবাহোত্তৰ উপাধি-আনন্দ) (জন্ম- ২৬ আগষ্ট ১৯৫৬) হৈছে এগৰাকী ভাৰতীয় ৰাজনীতিবিদ, জন্তুৰ অধিকাৰকৰ্মী আৰু এগৰাকী পৰিৱেশবিদ৷ তেখেত লোক সভা আৰু ভাৰতীয় জনতা দলৰ এগৰাকী সদস্যা৷ ভাৰতৰ ৰাজনীতিবিদ সঞ্জয় গান্ধীৰ তেখেত পত্নী আছিল৷ মানেকা গান্ধীয়ে চাৰিখন চৰকাৰৰ লগত বিভিন্ন দপ্তৰত এগৰাকী মন্ত্ৰীৰ দায়িত্ব পালন কৰিছে৷ শেহতীয়াকৈ ২০১৪ চনৰ পৰা ২০১৯ চনলৈকে তেখেতে নৰেন্দ্ৰ মোদী চৰকাৰৰ এগৰাকী মন্ত্ৰী আছিল৷ গান্ধীয়ে বহুকেইগৰাকী ব্যক্তিক সামাজিক উদ্যোগৰ দিশে উৎসাহিত কৰিছে৷ উদাহৰণস্বৰূপে, TreeAndHumanKnot (মানুহ আৰু বৃক্ষৰ বান্ধোন) (২০২০, আগষ্ট)ৰ জৰিয়তে সমগ্ৰ ভাৰতজুৰি দম্পতীসকলৰ দ্বাৰা ফলৰ গছ ৰোপনৰ এক আন্দোলনৰ সূচনা হৈছিল৷
ব্যক্তিগত জীৱন
দিল্লী, ভাৰতৰ এটি শিখ পৰিয়ালত; ১৯৫৬ চনৰ ২৬ আগষ্ট তাৰিখে মানেকা আনন্দৰ জন্ম হৈছিল৷ তেখেতৰ পিতৃ আছিল ভাৰতীয় স্থলসেনাৰ এগৰাকী বিষয়া লেফটেণ্টেণ্ট কৰ্ণেল টাৰ্লোচন সিং আনন্দ আৰু মাতৃ আছিল অমতেশ্বৰ আনন্দ৷ অমতেশ্বৰ আনন্দ আছিল ছাৰ ডাতাৰ সিঙৰ কন্যা৷ সানাৱৰত থকা দ্য লৰেন্স স্কুলতে মানেকা গান্ধীয়ে শিক্ষা লাভ কৰে৷ পৰৱৰ্তী সময়ত তেখেতে লেডি শ্ৰী ৰাম কলেজ ফৰ ৱমেনত শিক্ষিত হয়৷ নতুন দিল্লীস্থ জৱাহৰলাল নেহৰু বিশ্ববিদ্যালয়ত পৰ্যায়ক্ৰমে মানেকা গান্ধীয়ে জাৰ্মান ভাষা শিকে৷
১৯৭৩ চনত খুড়ায়েক মেজৰ জেনেৰেল কাপুৰে নিজৰ পুত্ৰৰ আগন্তুক বিবাহৰ অৰ্থে প্ৰদান কৰা এটা ককটেইল পাৰ্টীত মানেকা গান্ধীয়ে সঞ্জয় গান্ধীৰ সাক্ষাৎ লাভ কৰে৷ ইয়াৰ পিছৰ বছৰটোতেই, অৰ্থাৎ ১৯৭৪ চনৰ ২৩ ছেপ্টেম্বৰ তাৰিখে মানেকা গান্ধী আৰু ভাৰতৰ প্ৰধান মন্ত্ৰী ইন্দিৰা গান্ধীৰ পুত্ৰ সঞ্জয় গান্ধীৰ বিবাহ সম্পন্ন হয়৷
১৯৭৫-৭৭ চনৰ জৰুৰীকালিন অৱস্থাৰ সময়তে সঞ্জয় গান্ধীৰ এগৰাকী ৰাজনীতিবিদ হিচাপে উত্থান আৰম্ভ হয়৷ সঞ্জয় গান্ধীৰ ভ্ৰমণ আৰু প্ৰচাৰসভাবোৰত প্ৰায়েই মানেকা গান্ধীক সহায়কৰ্তা হিচাপে দেখিবলৈ পোৱা গৈছিল৷ প্ৰায়ে কোৱা হয় যে, জৰুৰীকালিন অৱস্থাৰ সময়ছোৱাত চৰকাৰখন ইন্দিৰা গান্ধীৰ কাৰ্যালয়ৰ (Prime Minister's Office) পৰিৱৰ্তে ইন্দিৰা গান্ধীৰ ঘৰখনেহে (Prime Minister House) চলাইছিল৷
মানেকা গান্ধীয়ে সূৰ্য (Surya) নামৰ সংবাদ-আলোচনীখন প্ৰকাশ কৰি উলিয়াইছিল, যিখনে ১৯৭৭ চনত পৰাজয়বৰণ কৰা পৰৱৰ্তী সময়ৰ ভাৰতীয় জাতীয় কংগ্ৰেছৰ প্ৰচাৰ-প্ৰসাৰত সহায়ক হৈছিল৷
১৯৮০ চনত মানেকা গান্ধীৰ এটি পুত্ৰ সন্তান হয়৷ পিতৃৰ পিতৃৰ নাম অনুসৰি ল'ৰাটোৰ নাম ফিৰোজ ৰখা হয়৷ আনহাতে শাহুৱেকে নাম ৰাখে 'বৰুণ'৷ মানেকা গান্ধীৰ তেইশ বছৰ বয়সতে স্বামী সঞ্জয় গান্ধীৰ এক উৰাজাহাজৰ দুৰ্ঘটনাত মৃত্যু হয়৷ সেইসময়ত পুত্ৰ বৰুণৰ বয়স আছিল এশ দিন৷
কৰ্মজীৱন
সঞ্জয়ৰ মৃত্যুৰ পাছত ইন্দিৰা গান্ধীৰ লগত মানেকা গান্ধীৰ সম্পৰ্ক দিনক দিনে বেয়া হ'বলৈ ধৰে৷ ইন্দিৰা গান্ধীৰ লগত বাঢ়ি অহা এই অস্বস্তিদায়ক সম্পৰ্কৰ পৰিণতি হিচাপে ১, ছফডৰজঙ ৰোডত থকা প্ৰধান মন্ত্ৰীৰ বাসগৃহৰ পৰা বলপূৰ্বকভাৱে মানেকা গান্ধীক উলিয়াই দিয়া হয়৷ মানেকা গান্ধীয়ে আকবৰ আহমেদৰ লগত ৰাষ্ট্ৰীয় সঞ্জয় মঞ্চ প্ৰতিষ্ঠা কৰে৷ এই দলটোৱে প্ৰধানকৈ যুৱ সৱলীকৰণ আৰু নিযুক্তিক গুৰুত্ব দিছিল৷ অন্ধ্ৰ প্ৰদেশৰ নিৰ্বাচনত তেওঁলোকৰ দলে পাঁচখন আসনৰ ভিতৰত চাৰিখনত জয়লাভ কৰে৷
সঞ্জয় গান্ধীৰ জ'ৰ'অষ্ট্ৰিয়ান পন্থাৰ প্ৰতি থকা বিশ্বাসৰ কথা সুঁৱৰি মানেকা গান্ধীয়ে The Complete Book of Muslim and Parsi Names নামৰ গ্ৰন্থখন লিখে৷ পৰৱৰ্তী সময়ত তেখেতে The Penguin Book of Hindu Names for Boys নামৰ গ্ৰন্থখন লিখে৷
১৯৮৪ চনৰ লোকসভা নিৰ্বাচনৰ মানেকা গান্ধীয়ে উত্তৰ প্ৰদেশৰ পৰা আমেথী সমষ্টিৰ পৰা প্ৰতিদ্বন্দ্বিতা আগবঢ়ায়৷ কিন্তু ৰাজীৱ গান্ধীৰ বিৰুদ্ধে পৰাজিত হয়৷ ১৯৮৮ চনত মানেকা গান্ধীয়ে বিশ্বদীপ প্ৰতাপ সিঙৰ জনতা দলৰ লগত চামিল হয় আৰু সাধাৰণ সম্পাদকৰ পদ লাভ কৰে৷ ১৯৮৯ চনৰ সাধাৰণ নিৰ্বাচনত মানেকা গান্ধীয়ে প্ৰথমবাৰৰ বাবে লোকসভা নিৰ্বাচনৰ জয়লাভ কৰে৷ ভি.পি. সিঙৰ মন্ত্ৰীসভাত পৰিৱেশ দপ্তৰ লাভ কৰে৷
লোকপ্ৰিয় গোপীনাথ বৰদলৈ আন্তঃৰাষ্ট্ৰীয় বিমানবন্দৰ
লোকপ্ৰিয় গোপীনাথ বৰদলৈ আন্তঃৰাষ্ট্ৰীয় বিমানবন্দৰ, (Lokpriya Gopinath Bordoloi International Airport), গুৱাহাটী আন্তঃৰাষ্ট্ৰীয় বিমানবন্দৰ(ইংৰাজী: Guwāhāti International Airport) হিচাপেও জনা যায়) ভাৰতৰ উত্তৰ পূৰ্বাঞ্চলৰ মুখ্য আন্তঃৰাষ্ট্ৰীয় বিমানবন্দৰ। অসমৰ গুৱাহাটী মহানগৰৰ সমীপৱৰ্তী বৰঝাৰত অৱস্থিত এই বিমানবন্দৰটো স্বাধীনতা সংগ্ৰামী লোকপ্ৰিয় গোপীনাথ বৰদলৈৰ নামেৰে নামকৰণ কৰা হৈছে। গোপীনাথ বৰদলৈ ভাৰতৰ স্বাধীনতাৰ পিছত অসমৰ প্ৰথম মুখ্যমন্ত্ৰী আছিল। এই বিমানবন্দৰটো ভাৰতীয় বিমানবন্দৰ প্ৰাধিকৰণৰ দ্বাৰা পৰিচালিত আৰু ভাৰতী বায়ু সেনাইও ইয়াক ঘাটি হিচাপে ব্যৱহাৰ কৰে।
মেনকা গান্ধী
সমাজকৰ্মী হিচাপে
১৯৯২ চনত মানেকা গান্ধীয়ে পশুৰ বাবে মানুহ (People for Animals) নামৰ সংস্থাটো আৰম্ভ কৰে৷ ভাৰতবৰ্ষত পশুৰ কল্যান আৰু অধিকাৰৰ বাবে থকা এইটোৱেই সবাতোকৈ ডাঙৰ সংস্থা৷ গান্ধী আন্তৰ্জাতিক পশু উদ্ধাৰৰো এগৰাকী পৃষ্ঠপোষক৷ তেখেত ভেগান নহয়, কিন্তু এইটো জীৱনশৈলী তেখেতে নৈতিকতা আৰু স্বাস্থ্যবিধিৰ বাবে সমৰ্থন কৰি আহিছে৷ মানেকা গান্ধীয়ে সাপ্তাহিক টেলিভিছন অনুষ্ঠান Heads and Tailsৰ ঘোষকৰ ভূমিকা ৰূপায়ন কৰিছে৷ এই অনুষ্ঠানৰ জৰিয়তে ব্যৱসায়িক শোষণৰ ফলত হোৱা জীৱ-জন্তুৰ দুখ-কষ্টৰ আলোকপাত কৰা হয়৷ একেটা শিৰোনামেৰে তেখেতে এখন গ্ৰন্থও লিখিছে৷ A Delicate Balance নামৰ তথ্যচিত্ৰখনত তেখেতে এগৰাকী কুশলী হিচাপে জড়িত৷
লোকপ্ৰিয় গোপীনাথ বৰদলৈ আন্তঃৰাষ্ট্ৰীয় বিমানবন্দৰ
বিমানবন্দৰৰ বিৱৰণ
সাত-ভনী আৰু Nine Perfect Jewels হিচাপে জনাজাত উত্তৰ-পূব ভাৰতলৈ সেৱা আগবঢ়োৱা বিমানসমূহৰ বাবে গুৱাহাটী বিমানবন্দৰ এটা মুখ্য হাব। গুৱাহাটী বিমানবন্দৰৰ পৰা উত্তৰ পূৰ্বাঞ্চলৰ বিভিন্ন স্থানলৈ হেলিকপ্টাৰ সেৱাও পৰিচালিত হয়। ইয়াৰ পৰা ছিলঙ (৩০ মিনিট), তুৰা (৫০ মিনিট), নাহৰলগুণ (ইটানগৰ) আৰু টাৱাঙ (৭৫ মিনিট) আদি ঠাইলৈ পৱন হংস হেলিকপ্টাৰ সেৱাৰ ব্যৱস্থা আছে। শেহতীয়াকৈ মণিপুৰৰ ইম্ফাল বিমানবন্দৰ আন্তঃৰাষ্ট্ৰীয় পৰ্যায়লৈ উন্নীত হোৱাৰ আগতে সমগ্ৰ উত্তৰ পূৰ্বাঞ্চলত লোকপ্ৰিয় গোপীনাথ বৰদলৈ বিমানবন্দৰেই একমাত্ৰ আন্তঃৰাষ্ট্ৰীয় বিমানবন্দৰ আছিল। সম্প্ৰতি বিমানবন্দৰৰ উন্নীতকৰণৰ পৰিকল্পনা চলি আছে। thumb|right|গুৱাহাটী বিমানবন্দৰৰ ভিতৰচ'ৰা
বাহ্যিক সংযোগ
শ্ৰেণী:অসমৰ বিমানবন্দৰ
মেনকা গান্ধী
সমালোচনা
নিজৰ মন্তব্যৰ বাবে মানেকা গান্ধী বিভিন্ন সময়ত সমালোচিত হৈ আহিছে৷ ২০২১ চনৰ জুন মাহত মানেকা গান্ধীয়ে এগৰাকী পশু চিকিৎসকলৈ ফোন কৰি অস্ত্ৰোপচাৰৰ সময়ত কুকুৰ এটাক অংগচ্ছেদ কৰাৰ দোষত অভিযুক্ত কৰে আৰু তেওঁৰ অনুজ্ঞাপত্ৰ বাতিল কৰাৰ ভয় দেখুৱায়৷ যদিও পশু চিকিৎসকজনে নিজৰ ফালৰ পৰা সকলোধৰণৰ প্ৰয়াস আৰু যতন লোৱাৰ কথা প্ৰকাশ কৰে, মানেকা গান্ধীয়ে চিকিৎসকগৰাকীক সংবিধানবৰ্জিত আৰু অকথ্য ভাষাৰে গালিবৰ্ষণ কৰে৷ এই ফোনকলটো ৰেকৰ্ড কৰা হয় আৰু ছ'ছিয়েল মিডিয়াত ভাইৰেল হৈ পৰে৷ পশু চিকিৎসকৰ সন্থাসমূহে ইয়াৰ তীব্ৰ প্ৰতিবাদ সাব্যস্ত কৰে৷
২০২১ চনৰ জানুৱাৰী মাহত দীপিকা নাৰায়ণ ভৰদ্বাজ নামৰ মহিলাগৰাকীয়ে এটা অডিঅ' টেপৰ জৰিয়তে দেখুৱায় যে মানেকা গান্ধীয়ে কুকুৰ এটাক আঘাত কৰাৰ দোষ তুলি এজন লোকক বেয়া ব্যৱহাৰ কৰিছিল আৰু তেওঁৰ বিৰুদ্ধে যৌন নিৰ্যাতনৰ গোচৰ ৰুজু কৰাৰ ভাবুকি দিছিল। টেপটোত থকা মানুহজনে এই ঘটনাটো আত্ম-সুৰক্ষাৰ বাবেহে কৰা বুলি মন্তব্য দিয়ে; যিহেতু কুকুৰটোৱে তেওঁৰ জীয়েকক কামুৰিছিল৷
২০১৭ চনৰ মাৰ্চ মাত মানেকা গান্ধীয়ে কৈছিল যে, ছাত্ৰীবাসত থকা গাভৰু ছোৱালীৰ 'hormonal outbursts' নিয়ন্ত্ৰণ কৰিবলৈ আগতীয়াকৈ কাৰ্ফিউ দিলে সুবিধা হ'ব৷ এই মন্তব্যৰ ভৰপূৰ প্ৰতিবাদ হয়৷
২০১৬ চনত মানেকা গান্ধীয়ে বৈবাহিক ধৰ্ষণক অপৰাধ হিচাপে গণ্য কৰাৰ বিৰোধী বুলি মন্তব্য আগবঢ়ায়৷ এই মন্তব্যৰ তীব্ৰ প্ৰতিক্ৰিয়া হয়৷
২০২০ চনৰ জুন মাহত কেৰেলাৰ মুছলমান বসতিপ্ৰধান জিলা মালাপুৰমত সংঘটিত হোৱা এজনী গৰ্ভৱতী হাতীৰ মৃত্যুত মানেকা গান্ধীৰ লগতে তেখেতৰ দলৰ একাংশ সদস্যই সাম্প্ৰদায়িক মন্তব্য কৰি ঠাইখণ্ডৰ মুছলমান নাগৰিকক অভিযুক্ত কৰে৷ স্থানীয় নাগৰিকৰ বহুকেইটা অভিযোগ লাভ কৰি আৰক্ষীয়ে মানেকা গান্ধীৰ বিৰুদ্ধে সাম্প্ৰদায়িকতামিশ্ৰিত প্ৰতিক্ৰিয়াৰ বাবে গোচৰ সাজু কৰে৷ হাতীটোৰ মৃত্যু ঘটিছিল মালাপুৰমৰ পৰা নবৈ কিলোমিটাৰ নিলগত থকা পালাক্কাড় জিলাৰ মান্নাৰকাডত৷ কিন্তু নেতাসকলকে ধৰি মানেকা গান্ধীয়ে কেৱল মুছলমান-অধ্যুষিত কেৰেলাৰ জিলাখনকহে লক্ষ্য কৰি লৈছিল৷
তথ্যসূত্ৰ
শ্ৰেণী:ভাৰতীয় নাৰী শ্ৰেণী:ৰাজনীতিবিদ শ্ৰেণী:সমাজকৰ্মী শ্ৰেণী:ভাৰতীয় ৰাজনীতিবিদ শ্ৰেণী:জীৱিত ব্যক্তি শ্ৰেণী:পৰিৱেশ কৰ্মী
আজৰাইল
শ্ৰেণী:ইছলাম ধৰ্ম মালক আল-মাউত বা আজৰাইল (Azrael) হ'ল এক দেৱদূত বা ফৰিষ্টা; যাৰ কাম হ'ল ঈশ্বৰৰ নিৰ্দেশনা অনুযায়ী জীৱৰ প্ৰাণ সংহাৰ কৰা। ইছলামৰ বিশ্বাস মতে মৃত্যুকালত আজৰাইলে, ব্যক্তিৰ পৃথিৱীৰ আমল বা কৃতকৰ্ম অনুযায়ী ভাল মানুহৰ ওচৰত পৱিত্ৰৰূপে আৰু পাপীসকলৰ ওচৰত ভয়ংকৰৰূপে আবিৰ্ভূত হয় আৰু মানুহৰ মৃত্যু ঘটায় (জান কবজ কৰে)।
পি. আৰ. শ্ৰীজেশ
পৰট্টু ৰবীন্দ্ৰন শ্ৰীজেশ (Parattu Raveendran Sreejesh) এজন ভাৰতীয় পেছাদাৰী ফিল্ড হকী খেলুৱৈ, ভাৰতীয় ৰাষ্ট্ৰীয় দলৰ গ'লৰক্ষক তথা প্ৰাক্তন অধিনায়ক। হকী ইণ্ডিয়া লীগত তেওঁ উত্তৰ প্ৰদেশ ৱিজাৰ্ডছৰ হৈ খেলে। ২০২০ গ্ৰীষ্মকালীন অলিম্পিকত পুৰুষৰ ফিল্ড হকী টুৰ্ণামেণ্টত ভাৰতীয় ৰাষ্ট্ৰীয় দলৰ ব্ৰঞ্জৰ পদক জয়ত শ্ৰীজেশে গুৰুত্বপূৰ্ণ ভূমিকা পালন কৰিছিল।
প্ৰাৰম্ভিক জীৱন
শ্ৰীজেশৰ জন্ম হৈছিল ১৯৮৮ চনৰ ৮ মে'ত কেৰালাৰ আৰ্নাকুলাম জিলাৰ কিজাক্কাম্বালাম গাঁৱত এক কৃষকৰ পৰিয়ালত পি ভি ৰবীন্দ্ৰনৰ ঔৰষত আৰু উষাৰ গৰ্ভত। তেওঁ কিজাক্কাম্বালামৰ ছেইণ্ট এণ্টনিৰ নিম্ন প্ৰাথমিক বিদ্যালয়ত প্ৰাথমিক শিক্ষা সম্পূৰ্ণ কৰে আৰু কিজাক্কাম্বালামৰে ছেইণ্ট জোচেফ হাই স্কুলত ষষ্ঠ শ্ৰেণীলৈকে অধ্যয়ন কৰে।
সৰুতে তেওঁ প্ৰথমে দৌৰ আৰু পাছলৈ লং জাম্প আৰু ভলীবলৰ প্ৰশিক্ষণ লৈছিল। ১২ বছৰ বয়সত তেওঁ তিৰুৱন্তপুৰমৰ জিভি ৰাজা ক্ৰীড়া বিদ্যালয়ত যোগদান কৰে। ইয়াতেই তেওঁক প্ৰশিক্ষকে পৰামৰ্শ দিছিল যে তেওঁ গ'লকিপিং কৰা উচিত। বিদ্যালয়ত হকী প্ৰশিক্ষক জয় কুমাৰে তেওঁক বাছনি কৰাৰ পাছত তেওঁ পেছাদাৰী হৈ পৰে, আৰু পাছত তেওঁ নেহৰু কাপত খেলে। তেওঁ কেৰালাৰ কোল্লামৰ শ্ৰী নাৰায়ণ মহাবিদ্যালয়ৰ পৰা ইতিহাসত স্নাতক ডিগ্ৰী সম্পূৰ্ণ কৰে।
আন্তঃৰাষ্ট্ৰীয় কেৰিয়াৰ
শ্ৰীজেশে ২০০৪ চনত অষ্ট্ৰেলিয়াৰ পাৰ্থত জুনিয়ৰ ৰাষ্ট্ৰীয় দলত অষ্ট্ৰেলিয়াৰ বিৰুদ্ধে এখন খেলত খেলিবলৈ স্থান লাভ কৰিছিল। তেওঁ ২০০৬ চনত কলম্বোত অনুষ্ঠিত দক্ষিণ এছিয়ান গেমছত জ্যেষ্ঠ ৰাষ্ট্ৰীয় দলত আত্মপ্ৰকাশ কৰে। ২০০৮ চনৰ জুনিয়ৰ এছিয়া কাপত ভাৰতৰ জয়ৰ পাছত তেওঁক 'টুৰ্ণামেণ্টৰ শ্ৰেষ্ঠ গ'লৰক্ষক' বঁটা প্ৰদান কৰা হয়। তেওঁ যদিও ছবছৰ ধৰি ভাৰতীয় দলৰ অংশ হৈ আছিল, তথাপিও প্ৰায়ে জ্যেষ্ঠ গ'লৰক্ষক এড্ৰিয়ান ডিচুজা আৰু ভাৰত চেত্ৰীৰ হাতত নিজৰ স্থান হেৰুৱায়ছিল। পাকিস্তানৰ বিৰুদ্ধে চীনৰ অৰ্ডোছ চিটিত অনুষ্ঠিত এছিয়ান চেম্পিয়নছ ট্ৰফী ফাইনেলত দুটা পেনাল্টি ষ্ট্ৰোক ৰক্ষা কৰাৰ পাছত তেওঁ ২০১১ চনৰ পৰা ভাৰতীয় দলৰ নিয়মীয়া সদস্য হৈ পৰে। তেওঁৰ দ্বিতীয় 'টুৰ্ণামেণ্টৰ শ্ৰেষ্ঠ গ'লৰক্ষক' বঁটা ২০১৩ চনৰ এছিয়া কাপত আহিছিল, য'ত ভাৰতে প্ৰতিযোগিতাখনত দ্বিতীয় স্থান লাভ কৰিছিল।
শ্ৰীজেশে ইয়াৰ পূৰ্বে ২০১২ চনত লণ্ডনত অনুষ্ঠিত গ্ৰীষ্মকালীন অলিম্পিকত ভাৰতৰ হৈ খেলিছিল, আৰু তাৰ পাছত ২০১৪ চনত বিশ্বকাপ খেলিছিল। ২০১৪ চনত দক্ষিণ কোৰিয়াৰ ইনচিয়নত অনুষ্ঠিত এছিয়ান গেমছৰ ফাইনেলত পাকিস্তানৰ বিৰুদ্ধে দুটা পেনাল্টি ষ্ট্ৰোক ৰক্ষা কৰি তেওঁ ভাৰতৰ স্বৰ্ণ পদক জয়ত মুখ্য ভূমিকা গ্ৰহণ কৰিছিল। ২০১৪ আৰু ২০১৮ চনৰ চেম্পিয়নছ ট্ৰফীত তেওঁক 'গ'লকিপাৰ অৱ দ্য টুৰ্ণামেণ্ট' হিচাপে বিবেচিত কৰা হৈছিল। ২০১৪ চনত আকৰ্ষণীয় খেল প্ৰদৰ্শনৰ পাছত তেওঁক শ্ৰেষ্ঠ পুৰুষ গোলৰক্ষক বঁটাৰ বাবে মনোনীত কৰা হয়; পিছে তেওঁ নেডাৰলেণ্ডৰ জাপ ষ্টকমেনৰ হাতত পৰাজিত হয়।
১৩ জুলাই ২০১৬ তাৰিখে শ্ৰীজেশক চৰদাৰা সিঙৰ পৰা দায়িত্ব গ্ৰহণ কৰি ভাৰতীয় হকী দলৰ অধিনায়কৰ দায়িত্ব দিয়া হৈছিল। লণ্ডনত অনুষ্ঠিত ২০১৬ চনৰ পুৰুষ হকী চেম্পিয়নছ ট্ৰফীত ৰূপৰ পদক অৰ্জন কৰা দলটোৰ অধিনায়ক তেওঁ আছিল। ৰিঅ'ত অনুষ্ঠিত ২০১৬ চনৰ অলিম্পিকত শ্ৰীজেশে ভাৰতীয় হকী দলক প্ৰতিযোগিতাখনৰ কোৱাৰ্টাৰ ফাইনেললৈ লৈ গৈছিল।
২০২১ চনৰ ৫ আগষ্টত অনুষ্ঠিত ২০২০ টকিঅ' অলিম্পিকত ভাৰতে জাৰ্মানীক পৰাস্ত কৰি ৪১ বছৰৰ পাছত অলিম্পিকত ব্ৰঞ্জৰ পদক অৰ্জন কৰাত শ্ৰীজেশে গুৰুত্বপূৰ্ণ ভূমিকা পালন কৰিছিল।
বঁটা আৰু স্বীকৃতি
২০১৭ চনত ভাৰত চৰকাৰে তেওঁক ক্ৰীড়া ক্ষেত্ৰত কৰা কামৰ বাবে চতুৰ্থ সৰ্বোচ্চ অসামৰিক সন্মান পদ্মশ্ৰী বঁটা প্ৰদান কৰে। ২০২১ চনত তেওঁ ভাৰতৰ সৰ্বোচ্চ ক্ৰীড়া সন্মান মেজৰ ধ্যানচান্দ খেলৰত্ন বঁটা লাভ কৰে।
বাহ্যিক সংযোগ
শ্ৰেণী:ভাৰতৰ ব্যক্তি শ্ৰেণী:ভাৰতৰ ফিল্ড হকী খেলুৱৈ শ্ৰেণী:অলিম্পিকত পদক বিজয়ী ভাৰতীয় শ্ৰেণী:পদ্মশ্ৰী বঁটা বিজয়ী শ্ৰেণী:মেজৰ ধ্যান চান্দ খেলৰত্ন বঁটা বিজয়ী
অ'ডিট
thumb|অ'ডিটৰ স্তৰসমূহ অ'ডিট বা হিচাপ পৰীক্ষণ হৈছে কোনো এক লাভকাৰী বা অলাভকাৰী প্ৰতিষ্ঠানৰ, আকাৰ বা আইনগত প্ৰকাৰৰ ভেদ নোহোৱাকৈ, কোনো মতামত দিবৰ উদ্দেশ্যেৰে চলোৱা বিত্তীয় তথ্য আৰু হিচাপ-পত্ৰসমূহৰ এক স্বতন্ত্ৰ পৰীক্ষণ কাৰ্য। অৰ্থাৎ অ'ডিটৰ যোগেদি কোনো এক প্ৰতিষ্ঠানৰ বিত্তীয় কাৰ্যকলাপ বা হিচাপ-পত্ৰ স্বতন্ত্ৰভাৱে পৰীক্ষা কৰি এই বিষয়ে মতামত প্ৰদান কৰা হয়। অ'ডিটৰ দ্বাৰা আইনে বান্ধি দিয়া নিয়ম অনুসৰি প্ৰতিষ্ঠানটোৱে নিজৰ হিচাপৰ নথি-পত্ৰসমূহ ৰাখিছেনে নাই এয়া সুনিশ্চিত কৰিবলৈ যত্ন কৰা হয়। অ'ডিটৰ বা হিচাপ পৰীক্ষকসকলে হিচাপ পৰীক্ষণৰ আগতে পৰিস্থিতি একোটা চিনাক্ত কৰি ইয়াৰ বুজ লয় আৰু ইয়াৰ প্ৰমাণসমূহ বিশ্লেষণ কৰি হিচাপ পৰীক্ষণৰ খতিয়ান বা অ'ডিট ৰিপ'ৰ্টৰ যোগেদি তেওঁলোকৰ মতামতসমূহ প্ৰদান কৰে।
তথ্য সংগ্ৰহ
শ্ৰেণী:হিচাপবিদ্যা
আৰতি অংকলীকৰ-টিকেকৰ
তেওঁ বহুতো অডিঅ' কেছেট আৰু চিডিত কণ্ঠদান কৰিছে। তেওঁ শ্যাম বেনেগালৰ ছবি 'চৰ্দাৰী বেগম'ৰ মুখ্য নেপথ্য গায়িকা আছিল। তেওঁৰ এলবাম 'তেজোময় নাদব্ৰহ্ম', 'ৰাগ-ৰং', 'ভক্তিমালা ভজন' আৰু 'অন্তৰ্নাদ', 'ডে ঢাক্কা', 'চাৱলী', 'চৰ্দাৰী বেগম', 'ইক হাজাৰিচি নোট' ছবিৰ বাবে পৰিচিত। তেওঁ ভাৰতীয় চলচ্চিত্ৰ অভিনেতা উদয় টিকেকৰৰ সৈতে বিবাহ পাশত আৱদ্ধ হৈছিল। তেওঁলোকৰ কন্যা স্বনন্দী টিকেকৰ এগৰাকী অভিনেত্ৰী।
প্ৰাৰম্ভিক জীৱন
১৯৬৩ চনৰ ২৭ জানুৱাৰী তাৰিখে কৰ্ণাটকৰ বিজয়পুৰাত আৰতিৰ জন্ম হৈছিল। তেওঁ আগ্ৰা, গোৱালিয়ৰ আৰু জয়পুৰ-আত্ৰাউলী ঘৰাণাৰ পৰা সংগীতৰ প্ৰশিক্ষণ লাভ কৰিছিল। তেওঁ প্ৰাৰম্ভিক সংগীত শিক্ষা পণ্ডিত বসন্তৰাও কুলকাৰ্ণীৰ পৰা আৰু পিছত কিশোৰী আমোংকাৰৰ ওচৰত গ্ৰহণ কৰিছিল।
কৰ্মজীৱন
তেওঁ কেইবাটাও মাৰাঠী, কোংকণী লগতে হিন্দী ছবিৰ বাবে মুখ্য নেপথ্য গায়িকা আছিল। তেওঁ কণ্ঠদান কৰে উল্লেখযোগ্য ছবি সমূহ হৈছে: 'চৰ্দাৰী বেগাম' (১৯৯৬), 'চাৱলী', 'ডে ঢাক্কা' (২০০৮), 'দিল দোষ্টি ইটিচি', 'ধুচাৰ' আৰু 'সংহিতা' (২০১৩)।
আৰতি অংকলীকৰ-টিকেকাৰে টেলিভিছন সাক্ষাৎকাৰ, ৰিয়েলিটি শ্ব'ত আৰু সংগীত অনুষ্ঠানত অতিথি বিচাৰক হিচাপে প্ৰায়ে দেখা যায়।
বঁটা আৰু সন্মান
তেওঁ ১৯৭৫-১৯৮০ বৰ্ষৰ বাবে ৰাষ্ট্ৰীয় প্ৰতিভা অনুসন্ধান বৃত্তি লাভ কৰিছিল। তাৰপিছত তেওঁ ১৯৮০-১৯৮২ বৰ্ষৰ ৰাষ্ট্ৰীয় প্ৰদৰ্শন কলা কেন্দ্ৰ সুৰশ্ৰী কেশৰবাই কেৰকাৰ বৃত্তি লাভ কৰিছিল। তেওঁ আকাশবাণীৰ ভাৰতীয় শাস্ত্ৰীয় সংগীত প্ৰতিযোগিতাৰ সকলো শ্ৰেণীত "স্বৰ্ণ পদক" লাভ কৰিছিল।
আৰতি অংকলীকৰ-টিকেকৰে ২০০৬ চনত বাবে এজন শাস্ত্ৰীয় গায়কৰ জীৱনৰ ওপৰত আধাৰিত কোংকণী চিনেমা 'অন্তৰ্নাদ'ত কণ্ঠদানৰ বাবে শ্ৰেষ্ঠ মহিলা নেপথ্য কণ্ঠশিল্পী শিতানত প্ৰথমবাৰৰ বাবে ৰাষ্ট্ৰীয় চলচ্চিত্ৰ বঁটা লাভ কৰিছিল।
তেওঁ মাৰাঠী চলচ্চিত্ৰ 'ডে ঢাক্কা'ৰ বাবে মহাৰাষ্ট্ৰ ৰাজ্যিক চলচ্চিত্ৰ বঁটা লাভ কৰিছিল। ২০১৩ চনত তেওঁক মাৰাঠী ছবি 'সংহিতা'ত কণ্ঠদানৰ বাবে শ্ৰেষ্ঠ মহিলা নেপথ্য কণ্ঠশিল্পী শিতানত দ্বিতীয়বাৰৰ বাবে ৰাষ্ট্ৰীয় চলচ্চিত্ৰ বঁটাৰে পুৰস্কৃত কৰা হয়।
সংগীত ক্ষেত্ৰত উৎকৃষ্টতাৰ বাবে তেওঁ কেইবাটাও ৰাজ্যিক বঁটা যেনে পণ্ডিত যশৰাজ বঁটা আৰু পণ্ডিত কুমাৰ গন্ধৰ্ব বঁটা লাভ কৰিছে।
বাহ্যিক সংযোগ
শ্ৰেণী:ভাৰতৰ ব্যক্তি শ্ৰেণী:জীৱিত ব্যক্তি শ্ৰেণী:ভাৰতীয় শাস্ত্ৰীয় কণ্ঠশিল্পী শ্ৰেণী:ভাৰতীয় কণ্ঠশিল্পী শ্ৰেণী:হিন্দী চলচ্চিত্ৰৰ নেপথ্য কণ্ঠশিল্পী শ্ৰেণী:মাৰাঠী চলচ্চিত্ৰৰ নেপথ্য কণ্ঠশিল্পী শ্ৰেণী:শ্ৰেষ্ঠ মহিলা নেপথ্য কণ্ঠশিল্পীৰ ৰাষ্ট্ৰীয় চলচ্চিত্ৰ বঁটা বিজয়ী
টেনজিং গিয়াত্‍ ছো
টেনজিং গিয়াত্‍ ছো হৈছে চতুৰ্দশ দালাই লামা। তেখেত ১৯৫৯ চনত তিব্বতৰ পৰা প্ৰস্থান কৰি ভাৰতত আশ্ৰয় গ্ৰহণ কৰে। তিব্বতৰ শান্তিৰক্ষাৰ ক্ষেত্ৰত অবদানৰ বাবে তেখেতক শান্তিৰ ন'বেল বঁটা প্ৰদান কৰা হয়।
বাহ্যিক সংযোগ
শ্ৰেণী:চীনৰ ব্যক্তি শ্ৰেণী:ভাৰতৰ ব্যক্তি শ্ৰেণী:ধৰ্মীয় গুৰু শ্ৰেণী:শান্তিৰ ন'বেল বঁটা বিজয়ী শ্ৰেণী:ৰমন মেগছেছে বঁটা বিজয়ী
জুবিলী পুৰকায়স্থ
জুবিলী পুৰকায়স্থ (Jubilee Purkayastha) হৈছে অসম, ভাৰতৰ এগৰাকী বিজ্ঞানী। ২০২১ চনত ক’ভিড-১৯ প্ৰতিৰোধী ঔষধ ‘ডি আৰ ডি অ’–২ ডি’ক্সি গ্লুক’জ’ চমুকৈ ২ ডিজিৰ প্ৰস্তুতকৰণৰ দায়িত্বত থকা ভাৰতীয় দলটোত তেখেতে এগৰাকী বিজ্ঞানী হিচাপে নিজৰ দায়িত্ব পালন কৰে। ড॰ জুবিলীয়ে বৰ্তমান ভাৰতৰ নতুন দিল্লীস্থ প্ৰতিৰক্ষা গৱেষণা আৰু বিকাশ সংগঠনৰ অধীনস্থ 'ইনষ্টিটিউট্ অৱ নিউক্লিয়াৰ মেডিছিন আৰু এলাইড ছায়েন্সেছ' এগৰাকী বিজ্ঞানী হিচাপে কৰ্মৰত।
জন্ম আৰু পৰিয়াল
১৯৭৯ চনত কৰিমগঞ্জৰ মহিষাসন গাঁৱতে জুবিলী পুৰকায়স্থৰ জন্ম হৈছিল। তেখেতৰ পিতৃ সুদৰ্শন পুৰকায়স্থ আৰু মাতৃ বিনয় কুমাৰী পুৰকায়স্থ। পিতৃৰ ইতিমধ্যেই মৃত্যু ঘটিছে। বৰ্তমান তেখেত মাতৃৰ সৈতে নতুন দিল্লীত থাকে। দৰিদ্ৰ পৰিয়ালৰ সন্তান জুবিলীয়ে জীৱনত সফল হ'বলৈ বহু সংঘাতময় পথ অতিক্ৰম কৰিছে।
শিক্ষা
ড॰ জুবিলীয়ে ৪৪নং মহিষাসন প্ৰাথমিক বিদ্যালয়তে পঢ়াশালীয়া জীৱনৰ পাতনি মেলে। পৰৱৰ্তী সময়ত তেখেতে পাতু উচ্চতৰ মাধ্যমিক বিদ্যালয়ৰ পৰা প্ৰৱেশিকা পৰীক্ষাত উত্তীৰ্ণ হয়। ইয়াৰ পিছত তেখেতে কৰিমগঞ্জ মহাবিদ্যালয়ত বিজ্ঞান শাখাত নামভৰ্তি কৰে আৰু তাৰপৰাই স্নাতক ডিগ্ৰী লাভ কৰে। যোৰহাটৰ উত্তৰ-পূব বিজ্ঞান আৰু প্ৰযুক্তি প্ৰতিষ্ঠান প্ৰতিষ্ঠানৰ পৰা তেখেতে পৰৱৰ্তী সময়ত উচ্চশিক্ষা আহৰণ কৰে আৰু এইখনি শিক্ষানুষ্ঠানৰপৰাই ড॰ জুবিলীয়ে ডক্তৰেট ডিগ্ৰী অৰ্জন কৰে।
২০১৮ চনত জুবিলীয়ে 'আণৱিক জীৱবিজ্ঞান আৰু জৈৱ-প্ৰযুক্তিবিদ্যা'ত বিশ্ব একাডেমিক চেম্পিয়নৰ খিতাপ অৰ্জন কৰিবলৈ সক্ষম হৈছিল। তেখেতে 'আণৱিক জীৱবিজ্ঞান আৰু জৈৱ-প্ৰযুক্তিবিদ্যা সঞ্চালকালয়' নামৰ আন্তঃৰাষ্ট্ৰীয় সংস্থাটোৰ পৰা গৱেষক হিচাপে ফেলোশ্বিপো অৰ্জন কৰিছে।
কৰ্মজীৱন
২০০৮ চনত তেখেতে তেজপুৰস্থিত ডিআৰডিঅ'ৰ প্ৰতিৰক্ষা গৱেষণাগাৰত বিজ্ঞানী হিচাপে যোগদান কৰে। প্ৰায় ছটা বছৰ এইটো প্ৰতিষ্ঠানৰ লগত জড়িত থাকি তেখেতে ২০১৪ চনত নতুন দিল্লীলৈ ৰাওনা হয়। বৰ্তমান তেখেতে নতুন দিল্লীত থকা ডিআৰডিঅ' অধীনস্থ ইনষ্টিটিউট্ অৱ নিউক্লিয়াৰ মেডিছিন আৰু এলাইড ছায়েন্সেছ (INMAS)ৰ এগৰাকী বিজ্ঞানী।
উদ্ভিদ জৈৱ-প্ৰযুক্তি, প্ৰটোমিকছ্ আৰু জেনোমিকছৰ ক্ষেত্ৰখনলৈ আগবঢ়োৱা অৱদানৰ বাবে ড॰ জুবিলী পুৰকায়স্থ সাধাৰণতে পৰিচিত। তেখেতে ২৫খনতকৈও অধিক গৱেষণা-পত্ৰৰ লগত জড়িত হৈছে। তেখেতৰ অধীনত এটা পেটেণ্টো আছে। ইয়াৰ লগতে দুখন কিতাপৰো তেখেত লেখিকা। তেখেতে Ecotoxicology (Springer), Plos One আৰু Acta Physiologiae Plantarum (Springer)ৰ দৰে পত্ৰিকাৰ এগৰাকী বিশেষজ্ঞ পৰ্যালোচক হিচাপে কাম কৰিছে। একাধিক আন্তঃৰাষ্ট্ৰীয় পত্ৰিকাৰ সম্পাদনাৰ লগতো তেখেত জড়িত হৈছে।
ক’ভিড-১৯ প্ৰতিৰোধী ঔষধ
ক'ভিড-১৯ৰ সংক্ৰমণ প্ৰতিহত কৰিবলৈ ভাৰতৰ কেন্দ্ৰীয় প্ৰতিৰক্ষা মন্ত্ৰালয়ৰ অধীনস্থ প্ৰতিৰক্ষা গৱেষণা আৰু বিকাশ সংগঠন চমুকৈ ডিআৰডিঅ'ৱে ২০২১ চনত এবিধ বিশেষ ঔষধ প্ৰস্তুত কৰি উলিয়ায়। ইয়াৰ নাম হৈছে-'ডি আৰ ডি অ'-২ ডিক্সি গ্লুকজ বা চমুকৈ ২ ডিজি'। ডিআৰডিঅ'ৰ অধীনস্থ ইনষ্টিটিউট অৱ নিউক্লিয়াৰ মেডিচিন এণ্ড এলাইড ছায়েন্সেছৰ একাধিক চিকিৎসক আৰু বিজ্ঞানী উক্ত প্ৰকল্পৰ লগত জড়িত হৈছিল। ড॰ জুবিলী পুৰকায়স্থও সেইটো গোটৰে এগৰাকী সদস্যা। প্ৰতিৰোধী ঔষধটোৰ সন্দৰ্ভত বিজ্ঞানীগৰাকীয়ে মুৰব্বী সুধীৰ চামলা আৰু জ্যেষ্ঠ সহকৰ্মী ড॰ অনন্ত নাৰায়ণ ভাটৰ অৱদান আৰু বৰঙণিৰ কথা স্বীকাৰ কৰে। তেখেতে মন্তব্য কৰে যে, “ক’ভিড–১৯ক প্ৰতিৰোধ কৰিবলৈ ডি আৰ ডি অ’ই গঠন কৰা বিজ্ঞানীৰ দলটোৰ সদস্য হোৱাটো মোৰ বাবে অত্যন্ত সৌভাগ্যপূৰ্ণ।”
বাহ্যিক সংযোগ
শ্ৰেণী:অসমৰ বিজ্ঞানী শ্ৰেণী:জীৱবিজ্ঞানী
কানন দেৱী
কানন দেৱী (Kanan Devi; ২২ এপ্ৰিল ১৯১৬- ১৭ জুলাই ১৯৯২) এগৰাকী ভাৰতীয় বঙালী অভিনেত্ৰী তথা গায়িকা। তেওঁ কানন বালা নামেও প্ৰখ্যাত। তেওঁ ভাৰতীয় চলচ্চিত্ৰৰ নায়িকাসকলৰ মাজত প্ৰথম গায়িকা তথা বঙালী চলচ্চিত্ৰৰ প্ৰথম তাৰকা হিচাপে স্বীকৃত। তেওঁ অভিনয়ৰ সমান্তৰালকৈ নৃত্য আৰু সঙ্গীততো পাৰদৰ্শী আছিল। প্ৰায় ৭০খন ছবিত তেওঁ অভিনয় কৰিছে। ইয়াৰ বাহিৰেও তেওঁক বিজ্ঞাপন ছবিতো দেখা গৈছিল। ভাৰত চৰকাৰে তেওঁক পদ্মশ্ৰী আৰু দাদাচাহেব ফাল্কে বঁটাৰে সন্মানিত কৰিছে।
কুশল কোঁৱৰ শৰ্মা
কুশল কোঁৱৰ শৰ্মা এগৰাকী ভাৰতীয় পশু চিকিৎসক আৰু হাতী বিশেষজ্ঞ। বন্যপ্ৰাণীৰ চিকিৎসা আৰু এছীয় হাতীৰ সংৰক্ষণলৈ তেওঁ বিশেষ ভূমিকা গ্ৰহণ কৰিছে। তেওঁ “হাতী ডাক্তৰ” নামেৰে জনপ্ৰিয়ভাৱে পৰিচিত আৰু "এছিয়াৰ হস্তীমানৱ" উপাধিৰে বিভূষিত। ডাঃ শৰ্মাই বৰ্তমানলৈ প্ৰায় ৭ হাজাৰৰো অধিক হাতীৰ চিকিৎসাৰ লগতে প্ৰায় ২০০ৰো অধিক বনৰীয়া হাতীক বশ কৰিছে। ৩২ বছৰৰ পৰা ডাঃ শৰ্মাই এটাও সাপ্তাহিক ছুটী নোলোৱাকৈ প্ৰতিবছৰে ৭০০টা হাতী, বন্য আৰু উদণ্ড ষাঁড়ৰ চিকিৎসা কৰে। শৰ্মাই সমগ্ৰ উত্তৰ-পূবত ৰিমৰ্ট ট্ৰেংকুলাইজড ইনজেকশ্যনৰ কৌশল উদ্ভাৱন কৰিছিল। তেওঁ আগবঢ়োৱা অৱদানৰ স্বীকৃতি স্বৰূপে ভাৰত চৰকাৰে তেওঁক ২০২০ চনত দেশৰ চতুৰ্থ সৰ্বোচ্চ অসামৰিক সন্মান পদ্মশ্ৰী প্ৰদান কৰে।
কানন দেৱী
কৰ্ম জীৱন
কানন দেৱীৰ ১৯১৬ চনত ব্ৰিটিছ ভাৰতৰ বঙ্গৰ হাওৰাত জন্ম হৈছিল। তেওঁ এজনী ৰক্ষিতাৰ সন্তান আছিল। তেওঁৰ দেউতাক ৰতন চন্দ্ৰ দাস সদাগৰী অফিচৰ এজন কেৰাণী আছিল। তেওঁৰ দেউতাৰ এখন সৰু দোকানো আছিল। নবছৰ বয়সত তেওঁৰ দেউতাকৰ মৃত্যু হয়। দেউতাকৰ মৃত্যুৰ পিছত তেওঁৰ মাকে জীয়েক দুজনীক লৈ এজন দূৰ সম্পৰ্কীয় আত্মীয়ৰ ঘৰত ৰান্ধনী আৰু বনকৰা হৈ আছিল। অসম্ভৱ দৰিদ্ৰতাৰ মাজত পিষ্ট হোৱা কাননে মাত্ৰ দহ-এঘাৰ বছৰ বয়সতে কামৰ সন্ধানত মদন থিয়েটাৰ হাজিৰ হয়। তাত তেওঁ জয়দেৱ (১৯২৬) ছবিৰ এটা সৰু চৰিত্ৰত অভিনয় কৰাৰ সুযোগ পায়। ১৯২৭ চনত অভিনয় কৰে ‘শঙ্কৰাচাৰ্য’ত। চলচ্চিত্ৰ জগতত তেওঁ কানন বালা নামে পৰিচিত হয়। কাননে মুঠতে মদন থিয়েটাৰত পাঁচখন ছবিত (১৯২৬-১৯৩২) অভিনয় কৰে। অন্য চাৰিখন হ’ল- ‘ঋষিৰ প্ৰেম’ (১৯৩১), ‘জোৰেবাৰাত’ (১৯৩১), ‘বিষ্ণু মায়া’ (১৯৩২) আৰু ‘প্ৰহ্লাদ’। শেষৰ দুখনত তেওঁ পুৰুষৰ চৰিত্ৰতো অভিনয় কৰে।
কুশল কোঁৱৰ শৰ্মা
প্ৰাৰম্ভিক জীৱন আৰু শিক্ষা
১৯৬১ চনৰ ১ মাৰ্চ তাৰিখে কামৰূপ জিলাৰ বৰমাত (বৰ্তমান বাক্সা জিলা) কুশল কোঁৱৰ শৰ্মাৰ জন্ম হয়। বিদ্যালয়ত পঢ়ি থাকোঁতে তেওঁ ৰাষ্ট্ৰীয় জলপানি লাভ কৰিছিল। বৰমাৰ পৈতৃক ঘৰত তেওঁলোকৰ 'লক্ষ্মী' নামেৰে এজনী বৃদ্ধা হাতী আছিল। শিশু কুশল কোঁৱৰ শৰ্মায়ে হাতীজনীৰ লগত সময় কটাই ভাল পাইছিল। দুৰ্ভাগ্যবশত হাতীজনী গধুৰ বস্তু কঢ়িয়াই থাকোঁতে আঘাতপ্ৰাপ্ত হয়। পিতৃ আন চহৰত বদলি হোৱাৰ বাবে কুশল কুঁৱৰে পিছলৈ আইতাকৰ পৰা গম পালে যে উপযুক্ত চিকিৎসাৰ অভাৱত আঘাতপ্ৰাপ্ত হাতীজনীৰ মৃত্যু হয়। এই ঘটনায়ে তেওঁক এগৰাকী পশু চিকিৎসক তথা হস্তী বিশেষজ্ঞ হবলৈ প্ৰেৰিত কৰিছিল। তেওঁ ১৯৮৪ চনত গুৱাহাটীৰ খানাপাৰাস্থিত অসম কৃষি বিশ্ববিদ্যালয়ৰ অন্তৰ্ভুক্ত পশু চিকিৎসা মহাবিদ্যালয়ৰ পৰা সোণৰ পদকৰ সৈতে পশু চিকিৎসাৰ স্নাতক ডিগ্ৰী লাভ কৰে। তাৰপিছত তেওঁ ১৯৮৭ চনত পশু শৈল চিকিৎসা আৰু ৰেডিঅ'লজি বিষয়ত স্নাতকোত্তৰ আৰু ১৯৯৪ চনত একে বিষয়তে চাকৰি কৰি থকা অৱস্থাত পি.এইছ.ডি. ডিগ্ৰী লাভ কৰে।
কানন দেৱী
কৰ্ম জীৱন
তেওঁ ১৯৩৩ চনৰ পৰা ১৯৩৬ চনলৈ ৰাধা ফিল্মছত অভিনয় কৰে; তাৰ পিছত আকৌ নিউ থিয়েটাৰত ১৯৩৭চনৰ পৰা ১৯৪১চনলৈ; এম.পি. প্ৰডাকচনত ১৯৪২ চনৰ পৰা ১৯৪৮ চনলৈ; অৱশেষত তেওঁ নিজৰ শ্ৰীমতী পিকচাৰচত ১৯৪৯ চনৰ পৰা ১৯৬৫ চনলৈ। নিৰ্বাক ছবিৰ শিশুশিল্পীৰ অভিনয়েৰে আৰম্ভ কৰি সফলতাৰে সবাক ছবিলৈ তেওঁৰ উত্তৰণ হয়।
কুশল কোঁৱৰ শৰ্মা
কৰ্মজীৱন
স্নাতকোত্তৰ ডিগ্ৰী লাভ কৰাৰ পিছত তেওঁ ১৯৮৭ চনত অসম কৃষি বিশ্ববিদ্যালয়ত সহকাৰী অধ্যাপক হিচাপে যোগদান কৰে। ২০০৬ চনত তেওঁ পশু শৈল চিকিৎসা আৰু ৰেডিঅ'লজি বিষয়ৰ অধ্যাপক পদত অধিষ্ঠিত হয়। ২০১২ চনৰ পৰা তেওঁ এই বিভাগৰ মুৰব্বীৰ পদত কাৰ্যনিৰ্বাহ কৰি আহিছে।
আদ্ভিত্য (চলচ্চিত্ৰ)
আদ্ভিত্য (Advitya) হৈছে অৰিন্দম শৰ্মাৰ দ্বাৰা ৰচিত, পৰিচালিত আৰু কৃষ্ণা ক্ৰাফ্ট প্ৰডাকচন্‌ছ (ইণ্ডিয়া) প্ৰাইভেট লিমিটেডৰ বেনাৰত ব্ৰজেন্দ্ৰ নাথ শৰ্মাৰ দ্বাৰা প্ৰযোজিত এখন আহিবলগীয়া পূৰ্ণদৈৰ্ঘ্যৰ কল্পবিজ্ঞানৰ ভিত্তিত নিৰ্মাণ হোৱা ছুপাৰহিৰো অসমীয়া চলচ্চিত্ৰ। এই ছবিখনত অৰ্ণৱ আয়ান, প্ৰাঞ্জল শইকীয়া আৰু নিহা ৰাণী দাসে মুখ্য চৰিত্ৰত অভিনয় কৰিছে। ছবিখন পৰিচালক অৰিন্দম শৰ্মাৰ পৰিচালনাৰ প্ৰথম ছবি।
কানন দেৱী
ব্যক্তিগত জীৱন
১৯৪০ চনত কাননে অশোক মৈত্ৰক বিয়া কৰায়। অশোক মৈত্ৰ কট্টৰ ব্ৰাহ্ম সমাজৰ শিক্ষাবিদ হেৰম্ব চন্দ্ৰ মৈত্ৰৰ পুত্ৰ আছিল। তেওঁলোকৰ প্ৰচেষ্টাৰ পিছতো সংৰক্ষণশীল সমাজৰ পৰিপ্ৰেক্ষিতত এই বিয়া নিটিকিল। আনকি ৰবীন্দ্ৰনাথ ঠাকুৰে দম্পতীহাললৈ শুভেচ্ছাৰ চিন স্বৰূপে উপহাৰ পঠিওৱাত তেৱোঁ কঠোৰ সমালোচনাৰ মুখামুখি হৈছিল। বিয়াৰ পিছত কাননে অভিনয় কৰাটো বিচৰা হোৱা নাছিল। ১৯৪৫ চনত কাননে বিবাহ-বিচ্ছেদৰ বাবে আবেদন কৰে। বিবাহ-বিচ্ছেদৰ যন্ত্ৰণাৰ পিছতো তেওঁ গিৰিয়েকৰ প্ৰতি অপৰিসীম কৃতজ্ঞতা জনাইছিল এইবাবে যে এই বিবাহৰ যোগে তেওঁৰ স্বামীয়ে তেওঁক জীৱনত প্ৰথমবাৰৰ বাবে এক সামাজিক মৰ্যাদা দিছিল। ১৯৪৯ চন মানত তেওঁ হৰিদাস ভট্টাচাৰ্যীক বিবাহ কৰায়। হৰিদাস বঙ্গৰ ৰাজ্যপালৰ এ.ডি.চি. আছিল। ১৯৯২ চনৰ ১৭ জুলাইত ৭৬ বছৰ বয়সত তেওঁৰ কলকাতাত মৃত্যু হয়।
বাহ্যিক সংযোগ
শ্ৰেণী:ভাৰতৰ ব্যক্তি শ্ৰেণী:মৃত ব্যক্তি শ্ৰেণী:পশ্চিমবঙ্গৰ ব্যক্তি শ্ৰেণী:ভাৰতীয় অভিনেত্ৰী শ্ৰেণী:বঙালী চলচ্চিত্ৰৰ অভিনেত্ৰী শ্ৰেণী:পদ্মশ্ৰী বঁটা বিজয়ী শ্ৰেণী:দাদাচাহেব ফাল্কে বঁটা বিজয়ী
আদ্ভিত্য (চলচ্চিত্ৰ)
নিৰ্মাণ
আদ্ভিত্যৰ বাবে মূল প্ৰযোজনা ২০১৮ চনত আৰম্ভ হৈছিল। চলচ্চিত্ৰখনৰ প্ৰথম অফিচিয়েল টিজাৰ ২০১৯ চনৰ জুনত মুক্তি দিয়া হৈছিল। নিৰ্মাতাসকলে ছবিখন সোনকালেই মুক্তি দিবলৈ আগবাঢ়িছিল।
কুশল কোঁৱৰ শৰ্মা
কৰ্মজীৱন
ডাঃ শৰ্মাই বৰ্তমানলৈ প্ৰায় ৭ হাজাৰৰো অধিক হাতীৰ চিকিৎসাৰ লগতে প্ৰায় ২০০ৰো অধিক বনৰীয়া হাতীক বশ কৰিছে। ৩২ বছৰৰ পৰা ডাঃ শৰ্মাই এটাও সাপ্তাহিক ছুটী নোলোৱাকৈ প্ৰতিবছৰে ৭০০টা হাতী, বন্য আৰু উদণ্ড ষাঁড়ৰ চিকিৎসা কৰে। শৰ্মাই সমগ্ৰ উত্তৰ-পূবত ৰিমৰ্ট ট্ৰেংকুলাইজড ইনজেকশ্যনৰ কৌশল উদ্ভাৱন কৰিছিল। ডাঃ শৰ্মা "এছিয়াৰ হস্তীমানৱ" হিচাপে বহুলভাৱে স্বীকৃতি প্ৰাপ্ত আৰু তেওঁ বন্যপ্ৰাণীৰ স্বাস্থ্য যত্ন, ব্যৱস্থাপনা আৰু সংৰক্ষণৰ ওপৰত কৰা কামৰ বাবে বিশ্বব্যাপী ভাৱে জনাযায়। এই ক্ষেত্ৰত তেওঁ প্ৰদান কৰা সেৱাই বিশ্বব্যাপী সহস্ৰাধিক বনৰীয়া জীৱ-জন্তুৰ জীৱন ৰক্ষা কৰিছে। তেওঁৰ নিৰালস্য প্ৰচেষ্টাৰ ফলত ভাৰতত বনৰীয়া জন্তুৰ স্বাস্থ্যযত্ন আৰু সংৰক্ষণৰ প্ৰতি দৃষ্টিকোণত এক উল্লেখযোগ্য পৰিৱৰ্তন হৈছে, বিশেষকৈ এছিয়ান হাতী আৰু এশিঙীয়া গঁড় সংৰক্ষণত তেওঁৰ ভূমিকা অতুলনীয়।
আদ্ভিত্য (চলচ্চিত্ৰ)
ডিজিটেল দুৰ্ঘটনা
একাধিক প্ৰণালীৰ বিফলতাৰ ফলত ছবিখনৰ নিৰ্মাতাসকলে আদ্ভিত্যৰ সকলো বেক-আপৰ সৈতে মূল দৃশ্যগ্ৰহণৰ দৃশ্যসমূহ হেৰুৱাইছিল। এই ঘটনাটোৱে প্ৰযোজক আৰু পৰিচালকক এটা ডাঙৰ আৱেগিক আৰু বিত্তীয় সংকটত পেলাইছিল।
কুশল কোঁৱৰ শৰ্মা
কৰ্মজীৱন
ডাঃ শৰ্মায়ে ৰাষ্ট্ৰীয় আৰু আন্তঃৰাষ্ট্ৰীয় বৈজ্ঞানিক আলোচনীত ১৫০ৰো অধিক গৱেষণা পত্ৰ লিখিছে। তদুপৰি তেওঁ ৭খন গ্ৰন্থৰ লেখক আৰু ৬খন গ্ৰন্থৰ সহ-লেখক। বৰ্তমানলৈ তেওঁৰ তত্ত্বাৱধানত পশু চিকিৎসা বিজ্ঞানত পি.এইচ.ডি আৰু এম.ভি.এছ.চি.ত ৪৫জন শিক্ষাৰ্থীয়ে ডিগ্ৰী লাভ কৰিছে। তেওঁ বিভিন্ন ইংৰাজী বা স্থানীয় আলোচনীত ১০০ৰো অধিক জনপ্ৰিয় লেখা প্ৰকাশ কৰিছে।
আদ্ভিত্য (চলচ্চিত্ৰ)
নিৰ্মাণ 2.0
এই ডিজিটেল দুৰ্ঘটনাৰ পিছত, লিখক-পৰিচালক অৰিন্দম শৰ্মাই আৰম্ভণিৰে পৰা গোটেই ছবিখন পুনৰ প্ৰথমৰ পৰা দৃশ্যগ্ৰহণ কৰিবলৈ মন স্থিৰ কৰে। দ্য হিন্দুক দিয়া এক সাক্ষাৎকাৰত তেওঁ লগতে কয় যে নিহা ৰাণী দাস আৰু বিকাশ বৰাৰ বাহিৰে আন কোনোৱে আকৌ এবাৰ ছবিখনৰ অংশ হ'বলৈ সন্মত হোৱা নাই। নিহা ৰাণী দাস আৰু বিকাশ বৰাৰ বাহিৰে ছবিখনৰ সকলো অভিনেতা-অভিনেত্ৰীক সলনি কৰা হৈছে। আৰু অসমৰ টেলিভিশ্যন জগতৰ অভিনেতা অৰ্ণৱ আয়ান বোৰ্ডলৈ আহিল আৰু তেওঁক মুখ্য চৰিত্ৰত অভিনয় কৰিবলৈ কাষ্ট কৰা হৈছিল। পৰিচালকজনে অদ্ভিত্যৰ প্ৰযোজনা পৰ্যায় ২.0ত চলচ্চিত্ৰখনৰ চিত্ৰনাট্যত আৰু অধিক একচন চিকুৱেঞ্চ যোগ দিছিল। চলচ্চিত্ৰখনৰ দৃশ্যগ্ৰহণ ২০২০ চনৰ আৰম্ভণিতে আৰম্ভ হৈছিল। কিন্তু, কোভিড-১৯ লকডাউনে ২০২০ চনৰ মাৰ্চত চলচ্চিত্ৰখনৰ দ্বিতীয় পৰ্যায়ৰ দৃশ্যগ্ৰহণৰ সময়সূচীত প্ৰভাৱিত কৰিছিল যাৰ ফলত পৰিচালক আৰু প্ৰযোজকে কেইমাহমান অপেক্ষা কৰিবলগীয়া হৈছিল। তাৰপাছত, ২০২০ বৰ্ষৰ অক্টোবৰ আৰু নৱেম্বৰ মাহত আদ্ভিত্য ছবিখনৰ দৃশ্যগ্ৰহণ সম্পূৰ্ণ কৰিছিল। চলচ্চিত্ৰখনত ৩৫০ তকৈও অধিক ভি.এফ.এক্স (VFX) শ্বট আছে। ছবিখনৰ দৃশ্যগ্ৰহণ পৰিচালক অৰিন্দম শৰ্মাৰ লগতে কৈলাস দুৱাৰা আৰু নাচিৰুল হুছেইনে কৰিছিল।
কুশল কোঁৱৰ শৰ্মা
বঁটা আৰু সন্মান
ডাঃ কুশল কোঁৱৰ শৰ্মায়ে তেওঁ আগবঢ়োৱা অৱদানৰ স্বীকৃতি স্বৰূপে বহুতো ৰাষ্ট্ৰীয় তথা আন্তঃৰাষ্ট্ৰীয় বঁটা আৰু সন্মান লাভ কৰিছে। ১৯৮৪ চনত তেওঁ অসম কৃষি বিশ্ববিদ্যালয়ৰ পৰা সোণৰ পদক লাভ কৰি পশু চিকিৎসাৰ স্নাতক ডিগ্ৰী লাভ কৰিছিল। ১৯৯৭ চনত তেওঁ ভাৰতীয় পশু চিকিৎসা সংস্থাৰ পৰা সন্মানীয় ড॰ এছ.জে. এঞ্জেল' স্বৰ্ণ পদক লাভ কৰিছিল। ২০১২ চনত তেওঁক অসমৰ মুখ্যমন্ত্ৰীয়ে জনবসতিপূৰ্ণ অঞ্চলত মুক্ত বিচৰণ কৰা গঁড়ৰ উদ্ধাৰৰ বাবে 'উৎকৃষ্টতাৰ বঁটা' প্ৰদান কৰিছিল। ২০১২ চনত তেওঁ ইণ্ডিয়ান ছ'চাইটি ফৰ ভেটেনেৰী চাৰ্জাৰী আৰু ২০২০ চনত ইণ্ডিয়ান ছ'চাইটি অফ এনিমেল প্ৰডাক্টচন এণ্ড মেনেজমেণ্টৰ সন্মানীয় সভ্য নিৰ্বাচিত হয়। ডাঃ শৰ্মায়ে এছিয়ান হাতী সংৰক্ষণ, স্বাস্থ্য আৰু কল্যাণৰ প্ৰতি আগবঢ়োৱা অৱদানৰ বাবে ২০১৪ চনত আমেৰিকা যুক্তৰাষ্ট্ৰৰ নৰ্থ কেৰলীনা ষ্টেট বিশ্ববিদ্যালয়ৰ পৰা স্বীকৃতিৰ প্ৰমাণপত্ৰ লাভ কৰে কৰিছে। ২০১৮ চনত অসমৰ ৰাজ্যপাল প্ৰফেছৰ জগদীশ মুখীয়ে তেওঁক 'উৎকৃষ্টতা বঁটা' প্ৰদান কৰিছিল আৰু "এলিফণ্ট মেন অৱ এছিয়া" উপাধিৰে সন্মানিত কৰিছিল। পশু চিকিৎসাৰ ক্ষেত্ৰখনলৈ তেওঁৰ অৱদানক সন্মান জনোৱাবাবে ভাৰত চৰকাৰে তেওঁক ২০২০ চনত পদ্মশ্ৰী প্ৰদান কৰে।
আদ্ভিত্য (চলচ্চিত্ৰ)
সংগীত
ছবিখনত থকা দুটি গীতত কণ্ঠদান কৰিছে ক্ৰমে দীক্ষু শৰ্মা আৰু সঞ্চিতা শৰ্মাই।
কুশল কোঁৱৰ শৰ্মা
তথ্য উৎস
শ্ৰেণী:অসমৰ ব্যক্তি শ্ৰেণী:পশু চিকিৎসক শ্ৰেণী:পদ্মশ্ৰী বঁটা বিজয়ী
আদ্ভিত্য (চলচ্চিত্ৰ)
মুক্তি
আদ্ভিত্যৰ নিৰ্মাতাই ২০২১ চনৰ শেষৰ ফালে ছবিখনৰ বাণিজ্যিক মুক্তিৰ বাবে অপেক্ষা কৰি আছে।
বাহ্যিক সংযোগ
শ্ৰেণী:অসমীয়া চলচ্চিত্ৰ শ্ৰেণী:ছুপাৰহিৰো অসমীয়া চলচ্চিত্ৰ
ধন্দ কেশৱ কৰ্ৱে
ধন্দ কেশৱ কৰ্ৱে (১৮ এপ্ৰিল ১৮৫৮ – ৯ নৱেম্বৰ ১৯৬২), জনপ্ৰিয়ভাৱে মহৰ্ষি কৰ্ৱে, এগৰাকী ভাৰতীয় সমাজ সংস্কাৰক, অধ্যাপক আৰু লেখক আছিল। তেওঁ মহিলা সৱলীকৰণ আৰু মহিলাৰ অধিকাৰৰ ক্ষেত্ৰত ভালেমান পদক্ষেপ গ্ৰহণ কৰিছিল। তেওঁৰ সন্মানৰ্থে মুম্বাইৰ কুইনছ ৰ'ডৰ নাম সলনি কৰি মহৰ্ষি কৰ্ৱে পথ ৰখা হৈছে। তেওঁ বিধৱা সকলৰ মাজত শিক্ষাৰ প্ৰচাৰত আগৰণুৱা আছিল। তেওঁ ১৯১৬ চনত দক্ষিণ এছিয়াৰ প্ৰথমখন মহিলা বিশ্ববিদ্যালয় শ্ৰীমতী নাথীবাঈ দামোদৰ ঠাকৰচি মহিলা বিশ্ববিদ্যালয় স্থাপন কৰিছিল। ভাৰত চৰকাৰে তেওঁ সমাজলৈ আগবঢ়োৱা অৱদানৰ স্বীকৃতিৰ স্বৰূপে ১৯৫৫ চনত ভাৰতৰ দ্বিতীয় সৰ্বোচ্চ অসামৰিক সন্মান পদ্মবিভূষণ আৰু ১৯৫৮ চনত তেওঁৰ ১০০তম জন্মদিনত ভাৰতৰ সৰ্বোচ্চ অসামৰিক সন্মান ভাৰত ৰত্ন প্ৰদান কৰে। ভাৰত ৰত্ন লাভ কৰা ধন্দ কেশৱ কৰ্ৱে আটাইতকৈ বয়সস্থ ব্যক্তি।
ভাৰতীয় জনসাধাৰণে তেওঁক মহৰ্ষি বুলি সম্বোধন কৰে। ইয়াৰ লগতে মাৰাঠী ভাষী লোক সকলে তেওঁক আন্না বুলি সম্বোধন কৰিছিল। ভাৰতীয় ডাক বিভাগে জাৰী কৰা ডাক টিকটত স্থান লাভ কৰা কৰ্ৱে প্ৰথম গৰাকী জীৱিত ব্যক্তি।
জীৱনী
১৮৫৮ চনৰ ১৮ এপ্ৰিলত ব্ৰিটিছ ভাৰতৰ অন্তৰ্গত বোম্বে প্ৰেচিডেন্সীৰ দাপলি অঞ্চলৰ চেৰাভালিত ধন্দ কেশৱ কৰ্ৱেৰ জন্ম হৈছিল। শিক্ষা লাভ কৰাৰ পিছত তেওঁ ১৮৯১ চনৰ পৰা ১৯১৪ চনলৈ মহাৰাষ্ট্ৰৰ পুণেৰ ফাৰগোচন কলেজত অংকশাস্ত্ৰ বিভাগৰ অধ্যাপনা কৰিছিল। ১৯১৬ চনত ধন্দ কেশৱ কৰ্ৱেয়ে শ্ৰীমতী নাথীবাঈ দামোদৰ ঠাকৰচি মহিলা বিশ্ববিদ্যালয় স্থাপন কৰিছিল। বিশ্ববিদ্যালয় খনৰ মুখ্য কাৰ্যালয় দক্ষিণ মুম্বাইৰ চাৰ্চগেটত অৱস্থিত। ইয়াৰ মূল চৌহদ ছাণ্টাক্ৰুজ-জুহু অঞ্চলত অৱস্থিত। শ্ৰীমতী নাথীবাঈ দামোদৰ ঠাকৰচি মহিলা বিশ্ববিদ্যালয়ৰ মুম্বাইত দুখন আৰু পুনেত এখন বিশ্ববিদ্যালয় চৌহদ আছে।
১৮৯৬ চনত ধন্দ কেশৱ কৰ্ৱেয়ে পুনেৰ ওচৰৰ হিঙেত বিধবা আৰু অসহায় নাৰী সকলৰ বাবে এক আশ্ৰম প্ৰতিষ্ঠা কৰিছিল। নাৰীৰ সৰ্বাংগীণ বিকাশৰ বাবে শিক্ষাৰ প্ৰয়োজনীয়তাৰ প্ৰতি লক্ষ্য ৰাখি তেওঁ এই পদক্ষেপ গ্ৰহণ কৰিছিল। তেওঁ এখন মহিলা বিশ্ববিদ্যালয় গঠনৰ সপোন দেখিছিল। তেওঁৰ বন্ধু এজনে তেওঁলৈ টকিয়'ত অৱস্থিত বিশ্বৰ প্ৰথম মহিলা বিশ্ববিদ্যালয়,জাপান মহিলা বিশ্ববিদ্যালয়ৰ এখন পুস্তিকা প্ৰেৰণ কৰিছিল। ১৯১৫ চনৰ ডিচেম্বৰ মাহত বোম্বেত অনুষ্ঠিত ৰাষ্ট্ৰীয় সমাজ সংস্কাৰ কংগ্ৰেছত তেওঁ নিজৰ সপোন বাস্তৱায়িত কৰাৰ আনুষ্ঠানিক ঘোষণা কৰে। ১৯১৬ চনত ২ জুলাই তাৰিখে পাঁচ গৰাকী ছাত্ৰীৰে প্ৰথম মহাবিদ্যালয়ৰ পাঠদান আৰম্ভ হয়। তেওঁ ইয়াৰ বাবে প্ৰয়োজনীয় চৰকাৰী অনুমতি আৰু পুঁজিৰ বাবে অপেক্ষা কৰা নাছিল। ১৯২০ চনত বিশ্ববিদ্যালয়ৰ নাম আনুষ্ঠানিক ভাৱে শ্ৰীমতী নাথীবাঈ দামোদৰ ঠাকৰচি মহিলা বিশ্ববিদ্যালয় কৰা হৈছিল।
১৯৩৬ চনত ইয়াৰ মুখ্য কাৰ্যালয় বোম্বেলৈ স্থানান্তৰ কৰা হয়। ১৯৫১ চনত বিশ্ববিদ্যালয়খন আইনৰ অধীনত আহে। ই গোটেই ভাৰততে মহাবিদ্যালয় অন্তৰ্ভুক্ত কৰিব পৰা বিশেষ অধিকাৰ লাভ কৰে। ২০১৬ চনৰ ৫ জুলাই তাৰিখে বিশ্ববিদ্যালয়খনে ১০০ বছৰ সম্পূৰ্ণ কৰে। ই ভাৰত তথা দক্ষিণ এছিয়াৰ আটাইতকৈ পুৰণি মহিলা বিশ্ববিদ্যালয়।
তেওঁ দুখন আত্মজীৱনী ৰচনা কৰিছিল। প্ৰথমখন ১৯২৮ চনত প্ৰকাশিত মাৰাঠী ভাষাৰ "অমৰত্ব" আৰু দ্বিতীয়খন ১৯৩৬ চনত প্ৰকাশিত ইংৰাজী ভাষাৰ "লুকিং বেক"। ১৯৬২ চনৰ ৯ নৱেম্বৰ তাৰিখে মহাৰাষ্ট্ৰৰ পুণেত তেওঁৰ মৃত্যু হয়।
ব্যক্তিগত জীৱন
ধন্দ কেশৱ কৰ্ৱেৰ দুগৰাকী পত্নী আছিল। ৰাধাবাঈ আৰু গংগুবাঈ তেওঁৰ পত্নী। তেওঁলোকৰ চাৰিজন পুত্ৰ ক্ৰমে ৰঘুনাথ কৰ্ৱে, শংকৰ কৰ্ৱে, দিনকৰ কৰ্ৱে আৰু ভাস্কৰ কৰ্ৱে।
বাহ্যিক সংযোগ
শ্ৰেণী:ভাৰতৰ ব্যক্তি শ্ৰেণী:মৃত ব্যক্তি শ্ৰেণী:সমাজকৰ্মী শ্ৰেণী:সমাজ সংস্কাৰক শ্ৰেণী:ভাৰত ৰত্ন বঁটা বিজয়ী শ্ৰেণী:পদ্মবিভূষণ বঁটা বিজয়ী
অনুসুয়া
ৰাম আৰু সীতাই বনত থকা সময়ত অনুসূয়াক দেখা কৰিছিল। তেতিয়া অনুসূয়াই দুয়োকে আদৰ যত্ন কৰাৰ লগতে সীতাৰ সৌন্দৰ্য্য অক্ষুণ্ণ ৰাখিবলৈ এবিধ প্ৰসাধনৰ সামগ্ৰী প্ৰদান কৰিছিল। তেওঁ ব্ৰহ্মা, বিষ্ণু আৰু শিৱৰ অৱতাৰ দত্তাত্ৰেয়ৰ মাতৃ আছিল। তেওঁ চন্দ্ৰদেৱৰ মানৱীয় অৱতাৰৰ মাতৃ আছিল। তেওঁ ঋষি কৰ্দম আৰু দেৱাহুতিৰ পুত্ৰী আছিল।
অনুসূয়া আৰু অত্ৰীৰ কাহিনী
অনুসূয়াৰ পৰিয়ালৰ বিষয়ে ভাগৱত পুৰাণৰ তৃতীয় স্কন্দত বৰ্ণনা কৰা আছে। ঋষি কৰ্দমে স্বয়ম্ভূ মনুৰ কন্যা দেৱাহুতিক বিবাহ কৰাইছিল। তেওঁলোকৰ দহোটি সন্তান আছিল। তাৰে এটা পুত্ৰসন্তান আৰু নগৰাকী কন্যাসন্তান। পুত্ৰসন্তান কপিলা মহৰ্ষি আছিল ভগৱান বিষ্ণুৰ অৱতাৰ। অনুসূয়া আছিল নগৰাকী কন্যাৰ এগৰাকী আৰু তেওঁ অত্ৰী ঋষিৰ সৈতে বিয়া হৈছিল।
সতী অনুসূয়া আশ্ৰম
বাল্মিকীয়ে ৰামায়ণত বৰ্ণনা কৰিছে যে এবাৰ চিত্ৰকূট বনত একেৰাহে দহ বছৰ ধৰি বৰষুণ হোৱা নাছিল। তাত ভয়ানক দুৰ্ভিক্ষ হোৱাৰ বাবে পশু-পক্ষীৰ বাবে খাদ্যৰ খুব নাটনি হৈছিল। সতী অনুসূয়াই ঘোৰ তপস্যা আৰু পূজা-পাৰ্বণৰ জৰিয়তে মন্দাকিনী নদীক পৃথিৱীলৈ বোৱাই আনিবলৈ সক্ষম হৈছিল। যাৰ ফলত চিত্ৰকূট বন পুনৰ সেউজীয়া হৈ পৰিছিল আৰু লগতে সকলো জীৱৰ অভাৱ-অনাটনৰ অন্ত পৰিছিল।
চৰিত্ৰ ৰূপায়ণ
১৯৫৭ আৰু ১৯৭১ত সতী অনুসূয়া নামৰ দুখন বোলছবি তেলেগু ভাষাত নিৰ্মিত হৈছিল। ১৯৫৭ৰ ছবিখন কদৰু নাগভূষণমৰ নিৰ্দেশনাত নিৰ্মিত হৈছিল। ১৯৭১ৰ ছবিখন নিৰ্দেশনা কৰিছিল বি এ চুব্বা ৰাওৱে।
= তথ্য সংগ্ৰহ =
শ্ৰেণী:হিন্দু দেৱী
ভাৰতীয় ৰাষ্ট্ৰীয় পৰিশোধ নিগম
ভাৰতীয় ৰাষ্ট্ৰীয় পৰিশোধ নিগম (NPCI; भारतीय राष्ट्रीय भुगतान निगम) হৈছে ভাৰতীয় ৰিজাৰ্ভ বেংকৰ বিশেষ বিভাগ যি ভাৰত চৰকাৰৰ বিত্ত মন্ত্ৰালয়ৰ অধিকাৰ ক্ষেত্ৰত আছে। ভাৰতত খুচুৰা পৰিশোধ আৰু নিষ্পত্তি প্ৰণালী পৰিচালনা কৰাৰ বাবে আৰ.বি.আই.য়ে ইয়াক সৃষ্টি কৰিছিল
সংগঠন
ডিচেম্বৰ ২০০৮-ত স্থাপিত, এন.পি.চি.আই. হৈছে ভাৰতীয় ৰিজাৰ্ভ বেঙ্ক আৰু ইণ্ডিয়ান বেংক এছ'চিয়েচনৰ দ্বাৰা স্থাপিত কোম্পানী আইন ২০১৩-ৰ ধাৰা ৮-ৰ অধীনত পঞ্জীয়ন কৰা এক অলাভজনক সংগঠন। সংগঠনটো মুখ্য বেংকৰ এক সংঘৰ মালিকানাধীন, আৰু ইয়াক দেশৰ কেন্দ্ৰীয় বেংক, ভাৰতীয় ৰিজাৰ্ভ বেঙ্কে প্ৰচাৰ কৰিছে। এন.পি.চি.আই ২০০৮ চনৰ ডিচেম্বৰত অন্তৰ্ভুক্ত কৰা হৈছিল আৰু ২০০৯ চনৰ এপ্ৰিলত ব্যৱসায় আৰম্ভ কৰাৰ প্ৰমাণপত্ৰ জাৰী কৰা হৈছিল। কৰ্তৃত্বপ্ৰাপ্ত মূলধনৰ পৰিমাণ ৩ বিলিয়ন (৪০ নিযুত আমেৰিকান ডলাৰ) আৰু পৰিশোধ কৰা মূলধন হৈছে ১ বিলিয়ন (১৩ নিযুত আমেৰিকান ডলাৰ)।
ইয়াৰ আৰম্ভণিতে, দহটা প্ৰচাৰক বেংক আছিল যেনে ভাৰতীয় ষ্টেট বেংক, পঞ্জাৱ নেচনেল বেংক, কানাৰা বেংক, বেংক অফ বৰোদা, ইউনিয়ন বেংক অফ ইণ্ডিয়া, বেংক অফ ইণ্ডিয়া, আইচিআইচিআই বেংক, এইচডিএফচি বেংক, চিটি বেংক আৰু এইচএছবিচি। ২০১৬ চনত, ১৩ টা অতিৰিক্ত ৰাজহুৱা খণ্ডৰ বেংক, ১৫ টা অতিৰিক্ত ব্যক্তিগত খণ্ডৰ বেংক, ১ টা অতিৰিক্ত বিদেশী বেংক, ১০ টা মাল্টি-ষ্টেট কো-অপাৰেটিভ বেংক আৰু ৭ টা আঞ্চলিক গ্ৰাম্য বেংক অন্তৰ্ভুক্ত কৰিবলৈ শ্বেয়াৰহোল্ডিং হ্ৰাস কৰা হৈছিল। ব'ৰ্ডখনত বিশ্বমোহন মহাপাত্ৰক অকাৰ্যবাহী অধ্যক্ষ, ভাৰতীয় ৰিজাৰ্ভ বেংকৰ মনোনীত ব্যক্তি আৰু দহটা মুখ্য প্ৰচাৰক বেংকৰ মনোনীত ব্যক্তি আছে। ১০ আগষ্ট ২০১৭ তাৰিখে পদৰ পৰা অৱসৰ গ্ৰহণ কৰা এ. পি. হোতাৰ পিছত দিলীপ আচবে হৈছে এন.পি.চি.আই.-ৰ বৰ্তমানৰ পৰিচালনা সঞ্চালক আৰু মুখ্য কাৰ্যবাহী বিষয়া।
এনপিচিআই ইণ্টাৰনেচনেল পেমেণ্ট লিমিটেড (NPCI International Payments Limited. NIPL)
এন.পি.চি.আইয়ে ইয়াৰ প্ৰসাৰ গোলকীয় বজাৰলৈ লৈ যোৱাৰ বাবে এটা পৃথক সহায়ক সংস্থা সৃষ্টি কৰিছে। সংস্থাটোৱে এছিয়া, আফ্ৰিকা আৰু মধ্য প্ৰাচ্যৰ চাৰিওফালৰ দেশবোৰৰ পৰা তেওঁলোকৰ পৰিশোধ আন্তঃগাঁথনি উন্নত কৰাৰ বাবে প্ৰস্তাৱ লাভ কৰিছে। ৰুপে আৰু ইউনিফাইড পেমেণ্ট ইণ্টাৰফেচ (ইউপিআই)ৰ আন্তঃৰাষ্ট্ৰীয়কৰণে হৈছে এনপিচিআই ইণ্টাৰনেচনেল পেমেণ্টলিমিটেডৰ (এনআইপিএল) প্ৰাথমিক গুৰুত্ব।
২০২১ চনত, মালয়েছিয়াৰ কোম্পানী মাৰ্চেণ্ট্ৰাডে এছিয়াই ইউ.পি.আই. আন্তঃগাঁথনিৰ জৰিয়তে ভাৰতলৈ প্ৰেৰণ কৰিবলৈ এন.আই.পি.এল.ৰ সৈতে অংশীদাৰীত্ব কৰিছিল।
এনপিচিআই ভাৰত বিলপে লিমিটেড (NPCI Bharat BillPay Limited. NBBL)
এপ্ৰিল ২০২১-ৰ পৰা, এন.পি.চি.আই. য়ে ভাৰত বিল পৰিশোধ প্ৰণালীৰ (বি.বি.পি.এছ.) বাবে এক নতুন সহায়ক কোম্পানী সৃষ্টি কৰিছে যাতে বিশেষকৈ ক্ষুদ্ৰ ব্যৱসায়ৰ বাবে ব্যৱসায়ৰ পৰা উপভোক্তা খণ্ডলৈ বৃদ্ধি হয়। ইউ.পি.আই., আই.এম.পি.এছ., আধাৰ সক্ষম পৰিশোধ প্ৰণালী আৰু ৰাষ্ট্ৰীয় ইলেক্ট্ৰনিক টোল সংগ্ৰহৰ পৰা বৰ্ধিত যান-বাহন আৰু কামৰ বোজাৰ প্ৰতি লক্ষ্য ৰাখি এইটো কৰা হয়। এনবিবিএল হৈছে ২০২০ চনৰ ডিচেম্বৰত পঞ্জীয়ন কৰা এটা ৰাজহুৱা প্ৰতিষ্ঠান।
আধাৰ সক্ষম পৰিশোধ প্ৰণালী
আধাৰ প্ৰমাণীকৰণ ব্যৱহাৰ কৰি মাইক্ৰ' এটিএমৰ এটা নেটৱৰ্ক। ভাৰতীয় ৰাষ্ট্ৰীয় পৰিশোধ নিগমে (NPCI) ঘোষণা কৰিছে যে জুলাই ২০১৯ মাহৰ বাবে আধাৰ সক্ষম পৰিশোধ প্ৰণালীৰ (AePS) লেনদেনে ২০০ নিযুত মাইলষ্টোন সংখ্যা অতিক্ৰম কৰিছে। এইপিএছ হৈছে এক বেঙ্ক-নেতৃত্বাধীন মডেল যি আধাৰ প্ৰমাণীকৰণ ব্যৱহাৰ কৰি যিকোনো বেঙ্কৰ ব্যৱসায়িক সংবাদ দাতাৰ জৰিয়তে পি.ও.এছ. (মাইক্ৰ'এটিএম)ত মৌলিক আন্তঃকাৰ্যকৰী বেঙ্কিং লেনদেনৰ অনুমতি দিয়ে।
ভাৰত বিল পৰিশোধ প্ৰণালী (Bharat Bill Payment System. BBPS)
ভাৰত বিল পৰিশোধ প্ৰণালী (Bharat Bill Payment System) হৈছে এন.পি.চি.আইৰ দ্বাৰা পৰিচালিত ভাৰতীয় ৰিজাৰ্ভ বেঙ্ক (আৰ.বি.আই)ৰ প্ৰণালী। ই হৈছে সকলো বিল পৰিশোধ কৰাৰ বাবে এক পৰিস্থিতিতন্ত্ৰ, যি সমগ্ৰ ভাৰতৰ সকলো গ্ৰাহকক নিশ্চিততা, নিৰ্ভৰযোগ্যতা আৰু সুৰক্ষাৰ সৈতে এক আন্তঃকাৰ্যকৰী আৰু সুলভ "যিকোনো স্থানত" বিল পৰিশোধ সেৱা প্ৰদান কৰে। ভাৰত বিলপে'ত পৰিশোধৰ একাধিক পদ্ধতি আছে আৰু এছএমএছ বা ৰচিদৰ জৰিয়তে পৰিশোধৰ তাৎক্ষণিক নিশ্চিতি প্ৰদান কৰে। ই এটা উইণ্ডোৰ জৰিয়তে বিদ্যুৎ, টেলিকম, ডিটিএইচ, গেছ, পানীৰ বিল আদিৰ দৰে অসংখ্য বিল সংগ্ৰহ শ্ৰেণী প্ৰদান কৰে। ভৱিষ্যতে অধিক শ্ৰেণী যোগ দিয়া হ'ব পাৰে, বীমা প্ৰিমিয়াম, মিউচুৱেল ফাণ্ড, বিদ্যালয়ৰ মাচুল, প্ৰতিষ্ঠানৰ মাচুল, ক্ৰেডিট কাৰ্ড, স্থানীয় কৰ, ইনভইচ পৰিশোধ ইত্যাদি অন্তৰ্ভুক্ত কৰিবলৈ।
ভাৰত কিউআৰ (BharatQR)
পৰিশোধ ৰ সহজতা আৰু আন্তঃকাৰ্যকৰীতাৰ বাবে আমেৰিকান এক্সপ্ৰেছ, মাষ্টাৰকাৰ্ড আৰু ভিছাৰ সহযোগত এনপিচিআইয়ে বিকশিত কৰা এক উমৈহতীয়া কিউআৰ কোড।
ভীম (BHIM)
ভীম হৈছে ইউনিফাইড পেমেণ্ট ইণ্টাৰফেচ্‌ বাবে ক্লাইণ্ট ছফ্টৱেৰ হিচাপে কাম কৰিবলৈ এটা মোবাইল এপ।
চেক ট্ৰাঙ্কেচন চিষ্টেম (Cheque Truncation System. CTS)
চিটিএছ চেক ট্ৰাঙ্কেচন বা অনলাইন ছবি-আধাৰিত চেক ক্লিয়াৰিং প্ৰণালীৰ ওপৰত আধাৰিত য'ত চেক ছবি আৰু চুম্বকীয় চিয়াহী চৰিত্ৰ চিনাক্তকৰণ (এম.আই.চি.আৰ.) ডাটা সংগ্ৰহকাৰী বেঙ্ক শাখাত সংগ্ৰহ কৰা হয় আৰু ইলেক্ট্ৰনিকভাৱে প্ৰেৰণ কৰা হয়।
তাৎক্ষণিক পৰিশোধ সেৱা (Immediate Payment Service. IMPS)
তাৎক্ষণিক পৰিশোধ সেৱা হৈছে এক প্ৰকৃত সময়ৰ আন্তঃ বেঙ্ক পৰিশোধ প্ৰণালী।
ৰাষ্ট্ৰীয় উমৈহতীয়া গতিশীলতা কাৰ্ড - ৰূপে (National Common Mobility Card - Rupay Contactless)
ৰুপে কণ্টেক্টলেছ হৈছে এক সম্পৰ্কহীন পৰিশোধ প্ৰযুক্তি যি কাৰ্ডধাৰক সকলক শাৰীৰিকভাৱে চোৱাইপ বা পইণ্ট-অফ-চেল ডিভাইচত কাৰ্ডখন সুমুৱাৰ প্ৰয়োজন নোহোৱাকৈ সম্পৰ্কহীন পৰিশোধ টাৰ্মিনেলৰ সন্মুখত তেওঁলোকৰ কাৰ্ড খন লৰচৰ কৰি যিকোনো লেনদেনৰ সুবিধা লাভ কৰিব পাৰে।
ৰাষ্ট্ৰীয় ইলেক্ট্ৰনিক টোল সংগ্ৰহ
FASTag হৈছে এক সঁজুলি যি বাহনখন চলি থকাৰ সময়ত পোনপটীয়াকৈ টোল পৰিশোধ কৰাৰ বাবে ৰেডিঅ' ফ্ৰিকুৱেন্সি আইডেণ্টিফিকেচন (আৰ.এফ.আই.ডি.) প্ৰযুক্তি ব্যৱহাৰ কৰে। FASTag (RFID Tag) বাহনখনৰ উইণ্ডস্ক্ৰীণত লগোৱা হয় আৰু এজন গ্ৰাহকক FASTagৰ সৈতে লিংক কৰা একাউণ্টৰ পৰা পোনপটীয়াকৈ টোল পৰিশোধ কৰিবলৈ সক্ষম কৰে। শেহতীয়া সংস্কৰণ ২.০ ত ইন্ধন ক্ৰয় কৰিবলৈও ব্যৱহাৰ কৰিব পাৰি। আইডিএফচি ফাৰ্ষ্ট বেংক আৰ.বি.আই.ৰ পৰা অনুমোদন লাভ কৰা প্ৰথম বেংক। পথ পৰিবহণ আৰু ঘাইপথ মন্ত্ৰালয়ে ঘোষণা কৰিছে যে সমগ্ৰ দেশৰ ৰাষ্ট্ৰীয় ঘাইপথৰ সকলো টোল প্লাজাৰ সকলো লেন ১ ডিচেম্বৰ ২০১৯ তাৰিখৰ পৰা FASTag লেনত উৎসৰ্গা কৰা হ'ব।
ইউনিফাইড পেমেণ্টচ ইণ্টাৰফেচ (UPI)
ইউনিফাইড পেমেণ্টছ ইণ্টাৰফেচ হৈছে ধন প্ৰেৰণ বা প্ৰাপ্ত কৰাৰ বাবে এক বাস্তৱ-সময়ৰ আন্তঃবেঙ্ক পৰিশোধ প্ৰণালী। এইটো ভাৰতৰ ১২০ টাতকৈও অধিক বেংকৰ সৈতে একত্ৰিত। গ্ৰাহকসকলে P2P স্থানান্তৰত অংশগ্ৰহণ কৰিব পাৰে যেতিয়ালৈকে তেওঁলোক দুয়োৰে এটা পঞ্জীভুক্ত বেংকত একাউণ্ট থাকে। পুঁজি স্থানান্তৰ আৰম্ভ কৰিবলৈ, ব্যৱহাৰকাৰীসকলে যিকোনো ইউপিআই সমৰ্থনকাৰী এণ্ড্ৰইড বা আই.ও.এছ. এপ্প ব্যৱহাৰ কৰিব লাগিব, তেওঁলোকৰ বেঙ্ক একাউণ্ট লিংক কৰিব লাগিব আৰু ভীম ইউ.পি.আই. পিন সৃষ্টি কৰিব লাগিব।
পুঁজি স্থানান্তৰ আৰম্ভ হোৱাৰ পিছত, পৰিশোধকৰ্তাৰ বেঙ্ক একাউণ্টৰ পৰা ধন ডেবিট কৰা হয় আৰু বাস্তৱ-সময়ত প্ৰাপ্তকৰ্তাৰ বেঙ্ক একাউণ্টত জমা কৰা হয়।
*99# USSD
২০১২ চনৰ নৱেম্বৰত ইউপিআই মোবাইল বেংকিংৰ বাবে এটা ইউএছএছডি চেনেল সেৱা আৰম্ভ কৰা হৈছিল। কেৱল ৰাজহুৱা খণ্ডৰ টেলিকম সেৱা প্ৰদানকাৰী ভাৰত সঞ্চাৰ নিগম লিমিটেড বিএছএনএল আৰু মহানগৰ টেলিফোন নিগম লিমিটেড MTNLই এই সেৱা আগবঢ়াইছে। ই লেনদেনৰ বাবে দ্ৰুত কোড ব্যৱহাৰ কৰে আৰু স্মাৰ্টফোন আৰু ইণ্টাৰনেটৰ প্ৰৱেশাধিকাৰৰ প্ৰয়োজন নাই। ১২ টা আঞ্চলিক ভাষাৰ সৈতে গ্ৰাম্য অঞ্চলত দুৰ্বল ইণ্টাৰনেট সংযোগৰ সমস্যা দূৰ কৰিবলৈ নেচনেল ইউনিফাইড ইউএছএছডি প্লেটফৰ্ম (NUUP)ৰ দ্বাৰা এই আন্তঃপৃষ্ঠটো বিকশিত কৰা হৈছে। এই সেৱাটো বৰ্তমান ৫১ টা বেংকৰ দ্বাৰা আগবঢ়োৱা হৈছে। ভীম এপটোৱে ইউএছএছডি সুবিধাসমূহো সমৰ্থন কৰে। সাধাৰণতে বিত্তীয় অন্তৰ্ভুক্তিৰ ক্ষেত্ৰত মোবাইল বেঙ্কিংৰ গুৰুত্ব বুজি আৰু বিশেষকৈ *99# বিভিন্ন নিয়ামক/বাণিজ্য সংস্থাই *99# (ইউএছএছডি 1.0)ত সকলো TSPs বৰ্ডিং নিশ্চিত কৰিবলৈ একত্ৰিত হৈছিল। বহল পৰিস্থিতিতন্ত্ৰৰ (১১ টা TSPs) সৈতে, প্ৰধানমন্ত্ৰী জন ধন যোজনাৰ অংশ হিচাপে প্ৰধানমন্ত্ৰী নৰেন্দ্ৰ মোদীয়ে ২৮ আগষ্ট ২০১৪ তাৰিখে *99# মুকলি কৰিছিল।
তথ্য সংগ্ৰহ
শ্ৰেণী:ভাৰত চৰকাৰৰ মন্ত্ৰণালয়
উমেশ যাদৱ
কেৰিয়াৰৰ আৰম্ভণি
টেনিছ বল ক্ৰিকেট খেলা যাদৱে চামৰাৰ বলেৰে অনুশীলন আৰম্ভ কৰে আৰু সোনকালেই ঘৰুৱা ক্ৰিকেটৰ ২০০৭-০৮ বৰ্ষৰ ৰঞ্জি ট্ৰফীৰ প্লেট লীগত তেওঁ তুলনামূলকভাৱে দুৰ্বল বিদৰ্ভ দলত স্থান পায়। বিদৰ্ভ দলৰ অধিনায়ক প্ৰীতম গান্ধীয়ে যাদৱক সহায় কৰে আৰু এক টুৱেণ্টি২০ প্ৰতিযোগিতাত 'এয়াৰ ইণ্ডিয়া' দলত যাদৱক স্থান দিয়ায়। ২০০৮ চনৰ ৩ নৱেম্বৰত ৰঞ্জি ট্ৰফীত বিদৰ্ভ দলৰ হৈ মধ্য প্ৰদেশৰ বিৰুদ্ধে যাদৱৰ প্ৰথম শ্ৰেণী ক্ৰিকেটত অভিষেক ঘটে।
ইণ্ডিয়ান প্ৰীমিয়াৰ লীগ
২০০৮ চনত দেল্হি ডেয়াৰডেভিল্‌ছ দলে তেওঁক $৩০,০০০ ত ক্ৰয় কৰে। ২০১০ চনৰ আই পি এলত যাদৱৰ অভিষেক ঘটে আৰু সেইবাৰ তেওঁ ৬খন খেলত ৩০.৬৬ গড়ে ৬টা উইকেট দখল কৰে। ২০১৪ চনত তেওঁ কলকাতা নাইট ৰাইডাৰ্ছ দললৈ আহে।
বাহ্যিক সংযোগ
শ্ৰেণী:ভাৰতীয় ক্ৰিকেটাৰ শ্ৰেণী:জীৱিত ব্যক্তি